Ουράνια Προσωπικότητα : Ιουλίου 2017\nΤι σημαίνει ότι είναι κάποιος κάτοικος της Φιλαδέλφειας?\nΑυτό το όνομα σημαίνει: «τέλεια αδελφική αγάπη», εδώ να φτάσουμε όλοι. Αυτός ο ουράνιος άνθρωπος καθίσταται ένας κάτοικος της Φιλαδέλφειας, δεν κατέχει μόνο τη θέληση που έχει αποσπασθεί από αυτή τη φύση καθιστάμενη ισορροπημένη, δεν είναι μόνο κάτοχος της θεϊκής γνώσης, δεν είναι μόνο αυτός που συναντά το Θεό μέσα στη βασιλική αίθουσα της καρδιάς του, και ότι έχει γίνει με την αφιέρωση του Είναι του, ένας Βασιλιάς και Ιερέας του Φωτός, και επίσης, δεν αποδεικνύει μόνο τα στοιχεία μιας νέας φυσικής υπόστασης, αλλά είναι και γίνεται, κατά μια εντελώς καινούργια έννοια ένας εμψυχωτής για όλους τους αδελφούς του.\nΌταν αναφλαγεί το δυναμικό του πεδίο, όταν γίνει μια φλογερή πυρά, αυτές οι αιώνιες δημιουργικές ικανότητες, εισάγονται μέσα στο χρόνο πάντοτε για μια Ανάσταση, και ποτέ για μια πτώση. Εγείρουν και συνενώνουν αυτές οι δημιουργικές ικανότητες, αλλά επιπλέον μετασχηματίζουν, και ενεργούν ως ένα αναλίσκον ηλεκτρο-μαγνητικό πυρ, για να αναστηθούν όλα τ’ αδέλφια του. Εάν ανοίξει αυτή η πόρτα κανένας δεν θα μπορέσει να την κλείσει. (Αποκ.3:8). Ας εστιαστούν εδώ όλες οι προσευχές μας.\nΕπίσης, ποιος λαμβάνει σοβαρά την προειδοποίηση\nτης επιστολής προς τις Σάρδεις;;;\nΓι’ αυτό: "γίνου γρηγορών και στήρισον παν κεκλημένον στην Νέαν Ζωήν".\nΣάρδεις σημαίνει «ο πλήρης κινδύνων». Ο μεγάλος κίνδυνος παραμονεύει πολύ καιρό κάθε μαθητή του Χριστού: μη τυχόν και θεωρήσει την αισθητή ύλη, σε όλες τις όψεις της, ως ουσιώδη ύλη. Δεν συνίσταται από αυτή την γήινη ύλη, το Βασίλειο του Θεού.\nΟ μη απελευθερωμένος άνθρωπος, εκλεπτυσμένος ή χονδροειδής, είναι ένας υλιστής. Ας είναι λοιπόν λογικός, διότι «αυτός που έχει το όνομα ότι ζει, δεν γίνεται να βρεθεί νεκρός».\n"Εάν μη γρηγορήσεις, ήξω επί σε ως κλέπτης", διότι το να υπηρετείς την κατώτερη ύλη, επισύρει πάντοτε αιφνίδιες συνέπειες.\n«Τάδε λέει ο Υιός του Θεού, έχω τους οφθαλμούς αυτού ως φλόγα πυρός…»\nΈχουν ήδη γίνει οι διαδικασίες της αλλαγής στον αδελφό μας, και έτσι έφτασε η στιγμή, να πραγματοποιήσει σ’ αυτό τον έκπτωτο κόσμο τον θείο του προορισμό. Μέχρι τώρα, η εργασία του ήταν εσωτερική προπαρασκευαστική. Αλλά τώρα, ο αδελφός μας, διαδίδει μέσα σ’ αυτό το πεδίο της διαλεκτικής φύσης, ότι έχει οικοδομηθεί ένα Θεϊκό φρούριο «που δεν είναι από αυτό τον κόσμο».!!!\nΑυτός ο εργάτης σήμερα, ενεργεί σύμφωνα με την καθαρή του θέληση, που έχει συνδεθεί εκούσια με τη Θεϊκή Βούληση, και πραγματοποιεί συνειδητά το: «Κύριε, τι θέλεις να πράξω;\n«Οίδα τα έργα σου…τον κόπον σου… την θλίψιν…\nαλλά έχετε εκεί, κρατούντας τη διδαχήν του Βαλαάμ..».\nΑυτό σημαίνει ότι έχετε τη διδασκαλία του κατώτερου, έχετε αυτούς που βιάζουν και καταστρέφουν με όλους τους τρόπους την Ουράνια Θέληση, και την θέτουν να υπηρετεί τη γήινη φύση, οι οποίοι με τη θέλησή τους αυτή, ενεργούν έξω από το Άγιο Σχέδιο του Θεού, και είναι κατά συνέπεια, αυτοί που καταστρέφουν τον εαυτό τους, και τους άλλους. Είναι αυτοί, που ενώ ο Ύψιστος τους έκανε Ιερείς και Βασιλείς για τον Εαυτό Του, αυτοί κάνουν κατάχρηση του αξιώματός τους...\nΑναρτήθηκε από Iωάννης Ιωάννης στις 8:49 μ.μ. Δεν υπάρχουν σχόλια:\nΗ επιστολή προς τη Σμύρνη, μας δείχνει τον αγγελιοφόρο του Θεού,\nμας δείχνει ότι η ύπαρξη αυτού του ανθρώπου προσανατολίστηκε\nστην εγκαθίδρυση της Θείας Δικαιοσύνης μέσα στο χρόνο.\nΜια νέα ικανότητα σκέψης έχει ακτινοβολήσει στη ζωή του, και κάθε τι μεταβάλλεται μέσα στη σφαίρα της δράσης του. Πρόκειται να επιμαρτυρήσει σε όλους την καινούργια πραγματικότητα μέσα στην όποια ζει και της οποίας αποτελεί μέρος. Την πραγματικότητα της Θεϊκής Τάξης του Θεού.\nΓι’ αυτό ο νέος άνθρωπος «εν Χριστώ Ιησού» δεν υπηρετεί πλέον το φυσικό του εγώ, κι επίσης δεν έχει ενδιαφέρον για το εγώ ενός άλλου. Οι φωνές ακούγονται γύρω του, αλλά είναι φωνές της υλικής φύσης, και αυτόν δεν τον αγγίζουν οι φωνές αυτές. Η συμπόνια του δεν εκτείνεται στην γενική οδύνη που έχουν οι άνθρωποι, μέσα στον κόσμο αυτής της γήινης διαλεκτικής φύσης. Αυτός έμαθε να διαχωρίζει τον υλικό από τον ηθικό άνθρωπο.\n«αλλά έχω τι κατά σου, ότι την αγάπην σου την πρώτην αφήκας».\nΑφού ο άνθρωπος έχει εκπέσει από τη θεϊκή τάξη, εισήλθε στη λήθη, στο πεδίο της διαλεκτικής ζωής, και μένει φυλακισμένος λόγο έλλειψης γνώσης, με θεωρητικολογίες, κι έγινε ένας μικρός θεός του εμπορίου, των εμπόρων και των κλεπτών. Το Φως του λογικής του βεβηλώθηκε, και παλεύει μόνο για την κοινή ζωή, δηλαδή βιώνει τη Βαβυλώνα.\nΑυτό που οφείλουν όλοι, στην ψυχή και τη συνείδησή τους, είναι να αναζητήσουν μέσα τους, μέχρι ποιου σημείου έχουν βεβηλωθεί, για μωρίες και γήινες υποθέσεις, και που κρύφθηκε το Δώρο της Λογικής και του Φωτός. Δηλαδή, μέχρι ποιου σημείου έχει εκπέσει, και αυτή η πραγματικότητα να τον παρακινήσει να ασκήσει εκ νέου «τα πρώτα έργα» για να μην ακούσει τα λόγια: «Ει δε μη, κινήσω τη λυχνίαν σου εκ του τόπου αυτής».\nΑναρτήθηκε από Iωάννης Ιωάννης στις 8:40 μ.μ. Δεν υπάρχουν σχόλια:\nΜήπως ζουν στο παρών, σ’ αυτή τη στιγμή,\nχωρίς παρελθόν και μέλλον;\nΘέλετε να αρχίσουμε να μιλάμε για αμεσότητα,\nνα ζούμε από τη στιγμή στη στιγμή;;;\nΑλλά τι θα γίνει μ’ αυτούς που έχουν ζήσει με την κυρία θεολογία, και όχι με την καινούργια Διαθήκη του Πατέρα μας; Έρχονται εδώ, μας βρίζουν, τους ευγνωμονούμε, γι' αυτές τις συμπεριφορές, αλλά όλες μαζί οι θεολογικές καρικατούρες τους κράτησαν παιδιάστικους. Δε μεγάλωσαν, ήταν πάντα πολύ περιορισμένοι, έμειναν να κολυμπάνε πάντα στα ρηχά, φυλακίστηκαν. Μα αν μπορούν να πιστεύουν σε μια ανοησία, τότε ας πιστεύουν σε κάθε ανοησία, ακόμα και σε λείψανα…Ο σκοπός είναι να έρθουν σε ωριμότητα…\nΑναρτήθηκε από Iωάννης Ιωάννης στις 6:50 μ.μ. Δεν υπάρχουν σχόλια:\nΑδελφές και αδελφοί,\nβρισκόμαστε ακριβώς προ των μεγάλων Ουράνιων γεγονότων, που όλοι θα δούμε, και θα χαρούμε, αρκεί να ενωθούμε όλοι με τον Μεγάλο Οραματισμό του Κυρίου. Όμως Τώρα! Ενωθείτε Τώρα, πριν αρχίσουν τα Ουράνια γεγονότα, διότι αυτό θα υπάρξει το μόνο «απογραφικό στοιχείο» που θα μας καθιερώνει ως <<Ισαάκ!!!>>.<<Ο Ισμαήλ>> θα μείνει πίσω όπως ο Αιγύπτιος!!! Ας μην βρεθεί λοιπόν κανείς μας εκεί πίσω..!!! Μόνον έτσι θα είμαστε έτοιμοι, όταν ο Κύριος διατάξει και ακουστεί το πρώτο Του σάλπισμα!!!\nΣήμερα προαναγγέλλεται η έναρξη αυτής της νέας περιόδου και με Ξεναγό τη Νεφέλη του Αγίου Πνεύματος, που προηγείται, Καλούμαστε να ετοιμάσουμε την «αποσκευή» μας - την καρδιά μας.!!! Διότι έχουμε ένα χρέος όλοι μας, να εργαστούμε πάνω σ’ αυτόν τον Οραματισμό του Θεού, και να ετοιμάσουμε τις καρδιές μας, ώστε να είμαστε και εμείς από αυτούς που θα ακούσουν τη Φωνή Του, και έτσι θα λάβουμε σίγουρα την Πρόσκλησή Του!!!\nΣΑΣ ΥΠΕΝΘΥΜΙΖΩ ΤΑ ΛΟΓΙΑ ΤΟΥ ΤΗ ΔΙΚΗ ΤΟΥ ΦΩΝΗ:\n« Όταν επιστρέψω, θα καλέσω ένα ένα τα πρόβατά Μου.\nΘ’ ακούσουν τη Φωνή Μου, και θα εξέλθουν από όπου κι αν βρίσκονται».\nΑναρτήθηκε από Iωάννης Ιωάννης στις 8:35 μ.μ. Δεν υπάρχουν σχόλια:\nTο τέλος πλησιάζει,\nαλλά ο εξωτερικός μάταιος αγώνας, καλά κρατεί.\nΓιατί δεν ακροάζεται ο άνθρωπος την εσωτερική φωνή της καρδιάς, που του φωνάζει: «ετοίμασε την ουράνια Eκκλησία, μέσα στην καρδιά σου, όταν βαδίζεις εξωτερικά, υπάρχουν μόνο οι πονηροί διαλογισμοί, η μάταια κρίση, και ο αγώνας για μια μάταιη επιβίωση. Διότι θα βρεθούν σε ύπαρξη, μόνο αυτοί που θα δεχθούν, ότι θα έχουν σώματα "χωρίς ύλη", σώματα πνευματικά, αυτό σημαίνει «Αρπάγη της Εκκλησίας Του», και τότε κανείς δεν θα έχει ανάγκη ένα κτιστό ναό..!!!\n"Επειδή αυτός ο ίδιος ο Κύριος με παντοδύναμον πρόσταγμα, με φωνήν αρχαγγέλου και με σάλπιγγα Θεού θα κατεβή από τον ουρανόν και οι νεκροί, που έχουν πεθάνει με την πίστιν στον Χριστόν, θα αναστηθούν πρώτοι".\nΠοια η σύνθεση του διαλεκτικού πεδίου ζωής της Γης;\nH Πηγή της Δύναμης αυτού του Κόσμου θα συνεχίσει να ρέει, τροφοδοτείται μέσω του ενός από τους δύο πόλους - το βόρειο πόλο - από μια αφθονία δύναμης, αυτό που θα μπορούσαμε να αποκαλέσουμε εξαντλημένη και χρησιμοποιημένη ύλη, η οποία απορρίπτεται από τον άλλο πόλο, - το νότιο πόλο.\nΜια ολική κατανάλωση όλων των διαθέσιμων ενεργειών μέσω της διάσπασης όλων των εντός του Κόσμου παρόντων ατόμων δεν μπορεί λοιπόν ποτέ να λάβει χώρα. Πράγματι, βλέπουμε μέσα στην καρδιά του Κόσμου, τον πλανητικό κινητήρα, συνεχώς τροφοδοτείται από τα έξω. Τα άτομα λοιπόν των διαφορετικών στρωματισμών δε διασπώνται. Μέσα στην καρδιά της γης βρίσκεται ένα εκπληκτικό Κέντρο Δυνάμεων, μια Ακτινοβόλα Φωτεινή Καρδιά, ένα Πυρ: Το Πυρ της Αγάπης Του, που καίει για μας.\nΑναρτήθηκε από Iωάννης Ιωάννης στις 6:13 π.μ. Δεν υπάρχουν σχόλια:\nΕίναι οι Δυο δρόμοι της ανάβασης και της κατάβασης,\nκαι οι δύο έχουν τις συνέπειές τους. Αυτό που ακολουθεί είναι εντούτοις αποδεδειγμένο: τίποτα δεν μπορεί μέσα στην τάξη αυτού του διαλεκτικού κόσμου να υπάρχει έπ' άπειρον. Αναπτύσσεται συνεχώς μια ανατροπή των αξιών, των δυνάμεων και των καταστάσεων.\nΕπομένως, δεν μπορεί να υπάρξει μέσα σ' αυτήν την τάξη μια οικοδόμηση με την έννοια μιας συνεχώς αναπτυσσόμενης αύξησης και εξάπλωσης, διότι κάθε ανάβαση ακολουθείται αναπόφευκτα από μια κατάβαση. Εξ' αρχής, μέσα στην πρωταρχική διαλεκτική τάξη, αυτή η πορεία της ανάβασης των πραγμάτων δεν ήταν ανάλογη με το καλό και το κακό. Αυτό δε σήμαινε ότι το καλό αφανιζόταν από το κακό, και το κακό, με τη σειρά του, από το καλό. Η ανοδική και καθοδική πορεία δεν ήταν στην αρχή παρά μια εναλλαγή.\nΕίναι καταφανές, για τον στοχαστή που βαδίζει το Δρόμο με διαύγεια πνεύματος, ότι οι Καρποί του Δέντρου της Ζωής δεν μπορούν να χρησιμοποιούνται για το λευκό, δηλ. το "καλό" και επίσης για το μαύρο, δηλ. το "κακό".\nΌχι, τίποτα εδώ, δεν μπορεί να τεθεί σε κίνηση από τα αντίθετα.\nΕπομένως, όταν θελήσουμε να πλησιάσουμε στο θεικό πεδίο δράσης του Δέντρου της Ζωής, οφείλουμε να διακρίνουμε, και όταν κάποιο πράγμα, αποκαλείται «καλό», δεν είναι «καλό», διότι έχουμε να κάνουμε με τον "καρπό του δέντρου της γνώσης του καλού και του κακού"…!!! Καταλαβαίνετε, λοιπόν, ότι όπου βρίσκεται στον κόσμο μας,το «καλό», και το "κακό" επίσης, είναι οπωσδήποτε παρόν..!!! Το "κακό" αφυπνίζεται από το "καλό". Απορρίπτουμε λοιπόν, και τα δύο. Αναζητούμε μόνο, τον Καρπό του Δέντρου της Ζωής, το Αγαθό.!!!\nΝα ζεις και να αναπνέεις χωρίς κίνητρα..!!!\nΤι και αν, τα κίνητρά σου, είναι καλά ή κακά;\nΚαι τα δυο εκπηγάζουν από το ίδιο κέντρο,\nΑπό το Δέντρο που έφερε τόσο Διαλεκτικό Πόνο στη Γη μας!!!\nΑπό το Δέντρο του Κάλου και του Κακού.!!!\nΑλλά γνωρίζεις, ότι υπάρχει και ένα άλλο Δέντρο, της Ζωής,\nπου σε κάνει να κινείσαι χωρίς κίνητρα, μόνο από το Αγαθό.!!!\nΑναρτήθηκε από Iωάννης Ιωάννης στις 6:12 μ.μ. Δεν υπάρχουν σχόλια:\nΌταν βρεθείς στο παρόν χωρίς να σκέπτεσαι\nτότε είσαι για πρώτη φορά πνευματικός.!!!\nΕίσαι στη διάσταση της εγρήγορσης.\nΑλλά αν δεν έχεις γνωρίσει αυτή τη διάσταση θα πει ότι κοιμάσαι βαθιά, δεν είσαι συνειδητός. Πότε, λοιπόν, αρχίζει αυτή η κίνηση στο βάθος του ανθρώπου;\nΒλέπεις αυτές τις δύο κινήσεις πάνω σ’ ένα σταυροδρόμι;\nΕδώ, κινείσαι γραμμικά, οριζόντια, από το άλφα στο βήτα, ή από το βήτα στο άλφα, κ.ά. Αυτή είναι η κίνηση του χρόνου της γης, η κίνηση εκείνου που κοιμάται βαθιά.\nΗ άλλη κίνηση, υπάρχει σε διαφορετική διάσταση, αυτή είναι κάθετη – κι αυτό είναι το νόημα του σταυρού του Ιησού Χριστού, δυο κινήσεις, ένα σταυροδρόμι, (και αυτό, είναι θάνατος - από τη μια όψη - και ανάσταση από την άλλη. Πεθαίνεις για το οριζόντιο επίπεδο, για να αναγεννηθείς σε μια άλλη διάσταση. Όταν είσαι οριζόντια είσαι Ιησούς, κάθετα γίνεσαι Χριστός!!!\nAυτούς που συνάντησα στα ταξίδια μου,\nόλοι κοιμούνται βαθιά, ακόμη και στον ξύπνιο τους.\nΧιλιάδες σκέψεις, συνεχίζονται, και αγνοούν ποιοι είναι.\nΗ ψυχανάλυση έχει δείξει ότι αυτοί οι άνθρωποι δεν ψεύδονται. Έχουν κάνει πολλά εγκλήματα, κοιμισμένοι βαθιά. Αυτός είναι ένας άλλος, ληθαργικός ύπνος. Και πάντα εκλογικεύουν και δικαιολογούνται. Αλλά χωρίς να είναι συνειδητοί. Συνειδητός είναι αυτός που έχει κάθε στιγμή επίγνωση, είναι παρών και κάθε μέρα Μεταμορφώνεται. Γι' αυτόν ένα μόνο λάθος υπάρχει, η απουσία, αυτή είναι η απώλεια, αυτή είναι η αμαρτία, η άγνοια.!!!\nΑυτή η προσευχή που κάνεις με το μυαλό, θέλεις να φύγει;\nΤότε θα έρθει ένα άλλο είδος προσευχής, που δεν θα είναι συνδεδεμένο με σένα, αλλά θα είναι ένα δώρο από το Θεό. Θα είναι κάτι που θα είναι ξεκομμένο από σένα, θα είναι κάτι που θα έχει συμβεί. Μπορείς εσύ να κάψεις όλα τα κατασκευάσματα αυτού του γήινου μυαλού; Αυτό που κάνεις στην προσευχή ξεκίνησε από σένα, εσύ ψάχνεις να βρεις κάποιο νόημα στην προσευχή του μυαλού και δεν βρίσκεις κανένα.\nΚαι όλοι ρωτάνε: "Ποιο το νόημα της ζωής;"\nΑναρτήθηκε από Iωάννης Ιωάννης στις 2:45 μ.μ. Δεν υπάρχουν σχόλια:\nΑΥΤΗ ΕΙΝΑΙ Η ΑΠΟΚΑΛΥΨΗ - Η ΕΜΠΝΕΥΣΗ\n- Ποια Ζωή είναι πλούσια, ισορροπημένη, ολοκληρωμένη;\n- Είναι η ζωή των ατόμων που στηρίζουν το ένα το άλλο, ζουν μαζί και υπάρχει πραγματική φιλία μεταξύ τους.\n- Υπάρχει κανένας υπηρέτης μεταξύ τους, κανένας βασιλιάς;\n- Όχι όλοι είναι βασιλείς και υπηρέτες. Μέσα σ’ αυτή τη συνεργασία βιώνουν όλοι την υπέρβαση, την αρμονία, την ικανοποίηση. Γνώρισαν το μονοπάτι, γνώρισαν και τα τρία μονοπάτια, έχουν ξυπνήσει, έχουν αφυπνιστεί…\nΟρισμένοι ξεκίνησαν από το μονοπάτι της καρδιάς. Γνώρισαν την ουράνια Αφοσίωση, την Προσήλωση, κινήθηκαν από θεϊκά συναισθήματα. Άλλοι ξεκίνησαν από το μονοπάτι της Κατανόησης, του νου, και έφτασαν στο μονοπάτι της γνώσης - Αλήθειας. Όταν αυτά τα δύο μονοπάτια ενώθηκαν μέσα τους, έφτασαν στο τρίτο μονοπάτι των Έργων, έχουν δράσεις, υπηρετούν το σύνολο και βοηθούν όλους.\nΜε αγώνα αποβάλλονται τα πάθη από την καρδιά μας,\nκαι με την υμνωδία και τη δοξολογία θα επιδοθείς να πολεμήσεις τους λογισμούς που ξεσηκώνονται μέσω των αισθήσεων και ταράζουν την επιφάνεια του νου.\nΣτον ουρανό να υψώνουμε τα αισθητά μαζί με τα νοητά μάτια όταν χρειαστεί, και να προσεύχεται αληθινά και καθαρά· Γιατί τούτο μόνο ζητά ο Θεός από μας, τους καθαρμούς της καρδιά μας, με τη φύλαξη· κι αν η ρίζα είναι αγία, καθώς λέει ο Απόστολος, φανερό είναι πως και οι κλάδοι είναι άγιοι κι ο καρπός. Όποιος σηκώνει τα μάτια και το νου του στον ουρανό, και θέλει να φαντάζεται κάποια νοητά, αυτός σχηματίζει μέσα του είδωλα, και όχι την αλήθεια· γιατί με το να είναι ακάθαρτη η καρδιά του, δεν προκόβει.\nΑναρτήθηκε από Iωάννης Ιωάννης στις 11:19 π.μ. Δεν υπάρχουν σχόλια:\nΠρώτη ηλικία αυτής της ζωής\nείναι ο περιορισμός των παθών, που είναι έργο των αρχαρίων\nΔεύτερη βαθμίδα και η ωρίμανση, που από έφηβο, τον κάνει νέο πνευματικά, είναι η απασχόληση με την υμνωδία τη δοξολογία. Γιατί μετά τον κατευνασμό και τη μείωση των παθών, η υμνωδία προξενεί γλυκύτητα στη γλώσσα και λογίζεται ευάρεστη στο Θεό, αφού δεν είναι δυνατό να υμνούμε στο Θεό σε γη ξένη, δηλαδή σε εμπαθή καρδιά. Τούτο είναι το σημάδι αυτών που προκόβουν.\nΤρίτη βαθμίδα ωρίμανσης είναι ο βαθμός που από νέος γίνεται πνευματικά άνδρας, είναι η επιμονή στην προσευχή, που είναι σημάδι αυτών που έχουν προκόψει. Και διαφέρει η προσευχή από την υμνωδία όσο ο ώριμος άνδρας από το νέο, και από τον έφηβο, ανάλογα με το βαθμό πού έχουμε.\nΑναρτήθηκε από Iωάννης Ιωάννης στις 9:51 μ.μ. Δεν υπάρχουν σχόλια:\n«Να κάθεσαι στο "ανώγειό" σου, και αυτό θα σε διδάξει τα πάντα»\nΚαι γιατί η πρώτη και η δεύτερη φύλαξη της προσοχής μας\nδεν μπορούν να μας οδηγήσουν στην τελείωση;\n- Γιατί δεν τις μεταχειριζόμαστε με τη σειρά που αρμόζει.\nΌλα αυτά τα παρομοιάζονται με μία κλίμακα, λέγοντας:\n«Άλλοι περιορίζουν τα πάθη · άλλοι ασχολούνται με την υμνωδία και αφιερώνουν σε αυτή τον περισσότερο χρόνο· άλλοι καταγίνονται με τη νοερά προσευχή· και άλλοι ενατενίζουν στη θεωρία και ζούνε στο βυθό. Στο πρόβλημα αυτό ας χρησιμοποιηθεί το παράδειγμα της κλίμακας». Όσοι λοιπόν θέλουν να ανεβούν μία κλίμακα, δεν αρχίζουν από επάνω προς τα κάτω, αλλά από κάτω επάνω, και ανεβαίνουν το πρώτο σκαλί κι έπειτα το επόμενο κι όλα τα πιο πάνω· κι έτσι μπορεί κανείς να σηκωθεί από τη γη και ν' ανεβεί στον ουρανό. Αν λοιπόν θέλουμε να γίνουμε τέλειοι άνδρες, πίστεως, με την πληρότητα του Χριστού, ας αρχίσουμε σαν βρέφη την κλίμακα που είπαμε, ώστε με τις διάφορες φάσεις της ωρίμανσης να φτάσουμε διαδοχικά στο μέτρο ηλικίας του παιδιού, του άνδρα και του πρεσβυτέρου.\nΑναρτήθηκε από Iωάννης Ιωάννης στις 9:43 μ.μ. Δεν υπάρχουν σχόλια:\nΑκούγοντας τον Κύριο πού λέει,\nπως από την καρδιά μας βγαίνουν πονηροί λογισμοί, φόνοι, μοιχείες, κλεψιές, ψευδομαρτυρίες, και πως αυτά είναι που μολύνουν τον άνθρωπο, και που συμβουλεύει να έχομε καθαρό το εσωτερικό του ποτηριού για να γίνει και το απέξω καθαρό, άφησαν κάθε άλλο τρόπο εργασίας των αρετών και αγωνίστηκαν γι' αυτή τη φύλαξη της καρδιάς, ξέροντας πολύ καλά πως μαζί με αυτή θα μπορέσουν χωρίς κόπο να ασκήσουν και κάθε άλλη πνευματική εργασία, ενώ χωρίς αυτή δεν είναι δυνατό να παραμείνει καμία αρετή.\nΑυτή, μερικοί άνθρωποι την ονόμασαν καρδιακή ησυχία· άλλοι, προσοχή· άλλοι, φύλαξη της καρδιάς· άλλοι, νήψη και αντίρρηση· άλλοι, έρευνα των λογισμών και φύλαξη του νου · όλοι όμως με αυτή καλλιέργησαν τη γη της καρδιάς τους, και με αυτή αξιώθηκαν να τραφούν με το θείο μάννα. Γι' αυτή λέει ο Εκκλησιαστής:\n«Ευφραίνου, νέε, στη νεότητά σου και περπάτα στους δρόμους της καρδιάς σου άμωμος, και διώξε από την καρδιά σου τον παροργισμό. Αν το πνεύμα αυτού που εξουσιάζει έρθει καταπάνω σου, μην αφήσεις τον τόπο σου»· και λέγοντας τόπο εννοεί την καρδιά, όπως λέει και ο Κύριος: «Από την καρδιά βγαίνουν πονηροί διαλογισμοί».\nΑναρτήθηκε από Iωάννης Ιωάννης στις 9:33 μ.μ. Δεν υπάρχουν σχόλια:\nΗ αρχή της τρίτης προσευχής δεν είναι να κοιτάζει κανείς στον ουρανό και να συνάγει τους λογισμούς και να ζητά βοήθεια από τον ουρανό · αυτά, είναι ιδιώματα του πρώτου τρόπου της πλάνης. Μήτε πάλι, όπως στη δεύτερη προσευχή, ο νους αρχίζει να φυλάγεται από τις έξω αισθήσεις του και να μη βλέπει τους εσωτερικούς εχθρούς. Γιατί ένας τέτοιος βάλλεται από τους δαίμονες, μα δε βάλλει εναντίον τους· πληγώνεται, και δεν το ξέρει · πιάνεται αιχμάλωτος, και δεν μπορεί να αμυνθεί σ' αυτούς που τον αιχμαλωτίζουν πάντοτε οι αμαρτωλοί (δαίμονες) σχεδιάζουν κακά πίσω από την πλάτη του ή μάλλον μπροστά στα μάτια του και τον κάνουν κενόδοξο και υπερήφανο.\nΑναρτήθηκε από Iωάννης Ιωάννης στις 9:27 μ.μ. Δεν υπάρχουν σχόλια:\nΤρεις είναι οι τρόποι της προσευχής με τους οποίους η ψυχή ή υψώνεται ή γκρεμίζεται · υψώνεται όταν τους μεταχειρίζεται σε κατάλληλο καιρό, γκρεμίζεται όταν τους κατέχει παράκαιρα και ανόητα. Η νήψη λοιπόν και η προσευχή είναι δεμένες όπως η ψυχή με το σώμα και η μία χωρίς την άλλη δεν μπορεί να σταθεί. Αυτά τα δύο συνδέονται μεταξύ τους με δύο τρόπους. Πρώτα η νήψη αντιστέκεται στην αμαρτία, σαν εμπροσθοφυλακή, και κατόπιν ακολουθεί η προσευχή, η οποία θανατώνει παρευθύς και αφανίζει όλους εκείνους τους αισχρούς λογισμούς που εξουδετέρωσε πρωτύτερα η προσοχή· γιατί αυτή μόνη της δεν μπορεί να κάνει κάτι τέτοιο.\nΑναρτήθηκε από Iωάννης Ιωάννης στις 9:19 μ.μ. Δεν υπάρχουν σχόλια:\nΈτσι φίλοι μου συνεχίστηκε αυτός ο διάλογος, και έκλεισε μ’ αυτά τα λόγια:\nO άνθρωπος που είχε κάνει θεό του τον Ερμή τον Τρισμέγιστο είπε:\n· Μιλάς συνεχώς για το πνεύμα, και το θεοποιείς σαν να είναι το υπέρτατο Αγαθό, αλλά τι ακριβώς είναι το πνεύμα φαίνεται ξεκάθαρα από την στιγμή που ξεκαθαρίζεται ότι ενυπάρχει και βρίσκεται παντού μέσα ΣΤΟΝ ΚΤΙΣΤΌ ΚΌΣΜΟ. Πανταχού παρών και τα πάντα πληρών.\n· Και έλαβε την απάντηση:\nΝαι, το Άγιο Πνεύμα είναι: «Πανταχού παρών και τα πάντα πληρών», αλλά έρχεται Μόνο, μέσα στην καρδιά του ανθρώπου, που Αναγεννήθηκε, δηλ. σ’ αυτόν που γεννήθηκε μια Δεύτερη Φορά, από το Άγιο Πνεύμα, και όχι από οποιοδήποτε πνεύμα…!!!.\nΑναρτήθηκε από Iωάννης Ιωάννης στις 9:43 π.μ. Δεν υπάρχουν σχόλια:\nO άνθρωπος αναζητώντας να βρει την πραγματική Ζωή και το Φως, κάνει την ενδο-στροφή, κατεβαίνει πρώτα από όλα, στην καρδιά του.!!!\nΜε ανοικτή καρδιά, δέχεται το Φως, και μ’ αυτό το Νέο Φως, η Νέα Καρδιά του, αποκτά Νοημοσύνη.!!! Έτσι, Αυτή οδηγεί το Νου. Aυτή τον Ανακαινίζει. Ο Νους γεμίζει Νέα Ζωή, από την οποία γεννιέται μια Νέα Ψυχή, Πνευματική. Αυτή η Νέα Ψυχή, δεν έχει καμιά σχέση με την παλιά τη γήινη ψυχή μας. Αυτή η Ψυχή, ποθεί να έλθει «εις γάμου κοινωνίαν» με το Ηγεμονικό Πνεύμα.!!!\nΑναρτήθηκε από Iωάννης Ιωάννης στις 9:39 π.μ. Δεν υπάρχουν σχόλια:\n• «Πως μπορεί η ύλη, που εκδηλώνεται με τα αισθητά σώματα\nνα υπάρχει σε εναρμόνιση με τον Αρχέτυπο Κόσμο του Φωτός;»\n• Μόνο ένας τρόπος υπάρχει, και η επικοινωνία με τον Αρχέτυπο Κόσμο του Τριαδικού Θεού, αποκαθίσταται πλήρως.\nΑλλά τον τρόπο αυτό, δεν μπορεί να τον αποδεχθεί ο άνθρωπος που ταυτίστηκε και έκανε «το μικρό εγώ του» κομμάτι του εαυτού του.\nΕάν υπάρχει αυτή η παλιά προσωπικότητα, οφείλει να υπάρχει και μια άλλη, Νέα, Πνευματική, που για να την αποκτήσουμε, έχουμε χρέος να θυσιάσουμε την παλιά.\nΑναρτήθηκε από Iωάννης Ιωάννης στις 9:37 π.μ. Δεν υπάρχουν σχόλια:\n· Δείτε ένα διάλογο με έναν άνθρωπο - μη αναγεννημένο ο οποίος είπε:\nΑπλά η κόλαση είναι εδώ στην Γη, και ο Χριστός είπε: ότι όποιος θέλει να είναι μαζί Του, απλά πρέπει να απαρνηθεί αυτόν τον κόσμο, διότι είναι ψεύτικος και δεν είναι δικός Του.\nTότε ένας πιστός άνθρωπος του είπε:\n«Όποιος θέλει να είναι μαζί Του, απλά, δε θέλει πια να έχει «εγώ»....\nΑναρτήθηκε από Iωάννης Ιωάννης στις 5:42 μ.μ. Δεν υπάρχουν σχόλια:\n"Πάντα ουν όσα θέλητε ίνα ποιώσιν υμίν οι άνθρωποι,\nούτω και υμείς ποιείτε αυτοίς. Ούτος γαρ εστίν ο νομός και οι προφήται".\n«Ή ό,τι δε θέλεις να σου κάνουν οι άλλοι, μην τους το κάνεις».\nΑυτές οι αρχές έχουν τις ρίζες τους σε μια πνευματική βάση.\nΌσο η αντίληψή μας παραμένει περιορισμένη στη φυσική μας ύπαρξη, νομίζουμε ότι δεν υπάρχει δικαιοσύνη στον κόσμο.\nΌταν όμως συνειδητοποιήσουμε ότι η ζωή είναι κάτι παραπάνω από το φυσικό – ότι ο πόνος που προκαλέσαμε στους άλλους θα εξοφληθεί, τότε αρχίζουμε να καταλαβαίνουμε πόσο αναγκαίο είναι να δρούμε σήμερα σωστά. Ματθ. 7:12.\nΚαι είναι τόσο απλό:\nΑν δεν είναι σωστό, μην το κάνετε.\nΑν δεν είναι Αλήθεια, μην το πείτε.\nΑναρτήθηκε από Iωάννης Ιωάννης στις 11:09 π.μ. Δεν υπάρχουν σχόλια:\nΠως μπορεί ο Λόγος να ανθίσει και να καρποφορήσει;\n"Όσο κακό μπορεί να κάνει ο ένας εχθρός στον άλλον,\nόσο κακό μπορεί να κάνει ο ένας αντίπαλος στον άλλον,\nτόσο κι ακόμα περισσότερο κάνει ένας νους\nστραμμένος σε άλλη κατεύθυνση".\nΤι είναι αυτό που διασκορπίζει το νου, σπαταλά τη θετική μας ενέργεια\nκαι καθιστά τη συγκέντρωση μας ακατόρθωτη;\nΌπως ακριβώς τα θολά και ταραγμένα νερά δεν μπορούν να αντικαθρεφτίσουν τίποτα έτσι κι ένας ταραγμένος ανήσυχος και νευρικός νους δεν είναι δυνατόν να ακούσει τη Θεία Φωνή. Ο νους που είναι γεμάτος έγνοιες ή ταράζεται από επιθυμίες ή πράξεις, παραμένει διασκορπισμένος.\nΑναρτήθηκε από Iωάννης Ιωάννης στις 10:59 π.μ. Δεν υπάρχουν σχόλια:\nΜπορείτε να αφήσετε σήμερα,\nόλα όσα αποτέλεσαν το περιεχόμενο της αντίληψής σας;\nΜπορείτε όλα τα παλιά να τ’ αφήσετε να νεκρωθούν,\nκαι να αφήσετε την καρδιά σας να ηρεμήσει;\nΝα αφιερώσετε το χρόνο σας σε Εκείνον\nγια να σας δώσει ένα νέο ατελείωτο χρόνο;\nΝα αφήσετε καρδιά και νου ν’ αναπαυθεί κοντά Του;\nΝα γνωρίσετε την ασφάλεια και τη γαλήνη της Παρουσίας Του;\nΑναρτήθηκε από Iωάννης Ιωάννης στις 4:48 μ.μ. Δεν υπάρχουν σχόλια:


Β’ Εθνική: Ο Σπύρος Σταμίρης μίλησε στους ανθρώπους του Α.Ο. Αγρινίου - Τοπικός Αθλητισμός | AgrinioTimes\nΑρχική » Αθλητισμός » Β’ Εθνική: Ο Σπύρος Σταμίρης μίλησε στους ανθρώπους του Α.Ο. Αγρινίου\nΒ’ Εθνική: Ο Σπύρος Σταμίρης μίλησε στους ανθρώπους του Α.Ο. Αγρινίου\n8 Νοεμβρίου 2018 AgrinioTimes Αθλητισμός, Τοπικός Αθλητισμός\nΟ Σπύρος Σταμίρης είναι ο παίκτης της ομάδας του Α.Ο. Αγρινίου που μίλησε στους ανθρώπους της ομάδας. Ο νεαρός forward αναφέρθηκε στο παιχνίδι με το Στρατώνι την περασμένη Κυριακη, σε αυτό που έρχεται την Κυριακή με αντίπαλο το Φαίακα και στη μέχρι τώρα πορεία της ομάδας.\n-Σπύρο προέρχεστε από ήττα στο εκτός έδρας παιχνίδι με το Στρατώνι. Θεωρείς ότι πρέπει να ξεπεράσετε γρήγορα το συγκεκριμένο αποτέλεσμα και να επικεντρωθείτε στο παιχνίδι με το Φαίακα που στόχος είναι η επιστροφή στις νίκες;\n-Το γεγονός ότι η ομάδα της Κέρκυρας έχει δύο συνεχόμενες ήττες πιστεύεις ότι κάνει πιο δύσκολο το παιχνίδι της Κυριακής;\n-Μετά τις τέσσερις αγωνιστικές η ομάδα βρίσκεται στη 2η θέση της βαθμολογίας. Κρίνεις ότι η αρχή ήταν καλή ή μπορούσε να είναι ακόμα καλύτερη έχοντας το «4 στα 4»;\n-Έχεις την εικόνα ενός αρκετά αμφίρροπου πρωταθλήματος βάσει των αποτελεσμάτων μέχρι στιγμής;\n-Πως κρίνεις μέχρι τώρα την παρουσία του κόσμου και τι θες να τους πεις για τον αγώνα της Κυριακής;


Ο Γιώργος Η. Παπαηλιού στη Βουλή για την αναμόρφωση του θεσμικού πλαισίου Ιδιωτικών Κλινικών - Πελοποννησιακό Πρακτορείο Ειδήσεων\nΟ Γιώργος Η. Παπαηλιού στη Βουλή για την αναμόρφωση του θεσμικού πλαισίου Ιδιωτικών Κλινικών\nΟ βουλευτής του ΣΥΡΙΖΑ Αρκαδίας, Γιώργος Η. Παπαηλιού, στην ολομέλεια της Βουλής, κατά τη συζήτηση του νομοσχεδίου του Υπουργείου Υγείας για τον εκσυγχρονισμό και την αναμόρφωση του θεσμικού πλαισίου Ιδιωτικών Κλινικών, τη σύσταση Εθνικού Οργανισμού Δημόσιας Υγείας και του Εθνικού Ινστιτούτου Νεοπλασιών, είπε, μεταξύ των άλλων, τα εξής:\n-) Θεσμοθετείται ο Εθνικός Οργανισμός Δημόσιας Υγείας, ως Νομικό Πρόσωπο Δημοσίου Δικαίου. Πρόκειται για το διάδοχο σχήμα του πολύπαθου και αμαρτωλού Κέντρου Ελέγχου και Πρόληψης Νοσημάτων (ΚΕ.ΕΛ.Π.ΝΟ.), το οποίο καθίσταται καθολικός διάδοχος του τελευταίου στα δικαιώματα και τις υποχρεώσεις του. Το ΚΕΕΛΠΝΟ, ως Νομικό Πρόσωπο Ιδιωτικού Δικαίου, δεν υπάγεται σε ελέγχους και το θεσμικό του πλαίσιο είναι αδύναμο. Ως εκ τούτου, κρίνεται απαραίτητο να αντικατασταθεί το ΚΕΕΛΠΝΟ με τον Εθνικό Οργανισμό Δημόσιας Υγείας, ο οποίος ιδρυόμενος ως φορέας πρόκειται να αντικαταστήσει, αλλά και να επεκτείνει τις αρμοδιότητές του ως προς την πρόληψη των νοσημάτων.\n-) Η συνταγογράφηση πλέον των ναρκωτικών ουσιών διενεργείται μόνον μέσω του συστήματος ηλεκτρονικής συνταγογράφησης με τη συνοδεύουσα αυτήν ειδική σήμανση «Ειδική Συνταγή Ναρκωτικών». Έτσι, αφενός εξασφαλίζεται η δυνατότητα ελέγχου των συνταγογραφούμενων ναρκωτικών ουσιών, αφετέρου επιτυγχάνονται η αποφυγή της ταλαιπωρίας των ασθενών σοβαρών χρονίων παθήσεων και η μείωση της γραφειοκρατίας.\nΈχει διαπιστωθεί ευρέως και με επιστημονικά, στατιστικά στοιχεία ότι τέτοιοι χώροι μηδενίζουν τα περιστατικά θανάτων από υπερβολική δόση ναρκωτικών στους πληθυσμούς των χρηστών, οι οποίοι εντάσσονται στους συγκεκριμένους κλειστούς χώρους.\nΕίναι κατανοητές οι αντιρρήσεις και οι ενστάσεις που διατυπώνονται. Όμως η κατάσταση σε συγκεκριμένες περιοχές του κέντρου της Αθήνας είναι τραγική. Έτσι, οι παρεχόμενες υπηρεσίες στους ΧΕΧ θα μπορούσαν να περιλαμβάνουν :τη διανομή υλικού για ασφαλέστερη χρήση ουσιών, την ενημέρωση των χρηστών για τη λειτουργία και δυνατότητα άμεσης\nπρόσβασης (χωρίς προαπαιτούμενα, εγγραφές κλπ), τη συγκέντρωση πληροφοριών για τις ουσίες που οι χρήστες χρησιμοποιούσαν, τη δυνατότητα ανάταξης ή πρόληψης περιστατικών υπερδοσολογίας υπερδοσολογίας, την παροχή ψυχολογικής υποστήριξης, παραπομπές σε κοινωνικούς λειτουργούς για λύση άλλων κοινωνικοπρονοιακών προβλημάτων, τις πρωτοβάθμιες περιποιήσεις τραυμάτων, την ενημέρωση για τις θεραπευτικές επιλογές που\nυπάρχουν. Μέσω αυτής της δομής, οι χρήστες θα έχουν μια πρώτη επαφή με το δημόσιο σύστημα υγείας και με άλλες υπηρεσίες, είτε υποκατάστασης είτε ψυχοκοινωνικής υποστήριξης.\nΠάντως, η σχετική ενημέρωση του πληθυσμού από τη σχολική ηλικία είναι απαραίτητος όρος, ώστε να ενταχθούν στο σύστημα του Μητρώου και των Κέντρων Δοτών ολοένα και περισσότεροι δότες. Μ’ αυτό τον τρόπο, ο Εθνικός Οργανισμός Μεταμσχευσεων θα λειτουργήσει ουσιαστικά.\n« Ο Νίκος Χουντής συνυπογράφει την έκκληση του κινήματος για τον Ευρωπαϊκό Πυρηνικό Αφοπλισμό Γιώργος Η. Παπαηλιού: Εκτός ειδικών περιοχών ενίσχυσης οι ΔΕ Τροπαίων, Ηραίας, Γόρτυνος »


Η λάθος στιγμή | KeepUp\nBy Pillowfights on Μαρ 15, 2015\nΕίναι γνωστό ότι στις ανθρώπινες σχέσεις καταδικάζουμε πάντα τους πρωταγωνιστές.\nΈχουμε την τάση να ρίχνουμε το φταίξιμο σ’ αυτούς και να αποφεύγουμε να μιλήσουμε για το χρόνο ή αλλιώς το κακό timing. Αυτό που λένε ότι ο πιο σωστός άνθρωπος μπορεί να αποδειχθεί ο πιο ακατάλληλος αν βρεθεί τη λάθος στιγμή στο λάθος σημείο.\nΤο λεγόμενο και ως bad timing έχει διάφορες εκφάνσεις.\nΑπό την Άννα – Μαρία Μαρίνου\nΠολλές φορές πρέπει να διαχειριστεί όχι μόνο ποιος μπαίνει και βγαίνει από τη ζωή σου αλλά και το πότε θα μπει. Μπορεί να γνωρίσεις τον ιδανικό για σένα άντρα, αλλά μόλις χώρισες κι έχεις βγει από μια μακροχρόνια σχέση.\nΈχεις στο μυαλό σου ότι έζησες τον απόλυτο έρωτα κι έχεις κλειδαμπαρώσει πόρτες και παράθυρα. Ούτε χαραμάδα ανοιχτή.\nΓιατί όταν έχεις δοθεί ολοκληρωτικά σε έναν άνθρωπο, πώς να νιώσεις έτοιμος να αφεθείς σε κάτι καινούριο, που υπό άλλες συνθήκες θα φάνταζε γοητευτικό και ίσως ιδανικό; Ναι, είναι αυτός ο οποίος, πολύ πιθανόν, παρακάτω στη ζωή σου να θυμηθείς ότι άξιζε.\nΟ Κοέλιο έλεγε ότι «Αυτό που δεν συμβαίνει τη στιγμή που το θες, δεν σημαίνει πως δεν θα συμβεί ποτέ. Κανείς δεν ξέρει». Άραγε αυτό που προσπερνάμε και το απορρίπτουμε γιατί δεν το βλέπουμε τη συγκεκριμένη στιγμή στη ζωή μας, θα εμφανιστεί μπροστά μας κάποια στιγμή στο μέλλον;\nΕίναι υποκριτικό να λες ότι δεν πιστεύεις καθόλου στο timing.\nΌτι είναι ένας όρος πλασματικός κι ότι αποτελεί δικαιολογία. Όχι, δεν είναι έτσι. Αλλά και εσύ πρέπει να σταματήσεις να προγραμματίζεις τόσο τη ζωή σου.\nΤα απρόοπτα να φοβάσαι, είναι αυτά που αξίζουν περισσότερο. Σταμάτα να παραμένεις εγωιστής και τυπικός στο πλάνο που εσύ έφτιαξες για τη ζωή σου και αφέσου σε όσα φέρνει η ζωή στο διάβα σου.\nΣ ‘αυτή τη ζωή υπάρχουν οι εγωιστές υπάρχουν όμως και οι θαρραλέοι που το ζούνε κι όπου βγει. Στο κάτω κάτω αυτή είναι η ζωή.\nΜη φοβάσαι να πληγωθείς ξανά και ξανά.\nΌλο αυτό έχει και τη γοητεία του. Έτσι ζεις τη ζωή, τη νιώθεις στο πετσί σου. Θα κλάψεις, θα πονέσεις αλλά θα έχεις προσπαθήσει.\nΕξάλλου «τα όμορφα είναι με τ’ άσχημα μπλεγμένα, πάνω στης μοίρας τα παραμύθια κεντημένα».\nΜάθαμε να είμαστε θηράματα. Ήρθε η ώρα να γίνουμε κυνηγοί. Κυνηγοί της δικής μας ευτυχίας.\nΚι αν αναρωτιέσαι τι θα συμβεί εάν ο ίδιος άνθρωπος που συνάντησες κι έδιωξες λόγω λάθος συγκυριών απ’ τη ζωή σου, βρεθεί πάλι μπροστά σου κάτω από σωστές συνθήκες αυτή τη φορά, μετά από καιρό; Μετά από χρόνια; Είναι άγνωστο. Είναι ένα απ’ αυτά τα περίεργα παιχνίδια της ζωής για τα οποία μάλλον αξίζει να ζεις τελικά.\nΕξάλλου τα πιο ωραία πράγματα έρχονται εκεί που δεν το περιμένεις. Και τα καλύτερα είναι αυτά που ακόμα δεν έχεις ζήσει.\nΤι, πως και γιατί παραγγέλνει το κάθε ζώδιο, αλλά θα γράψω τα στραβά...\nAuthor PillowfightsPosted on 30 Αυγούστου, 2015 30 Αυγούστου, 2015\nΕ, ναι λοιπόν χωρίσατε. Μετά από τρελά σκηνικά παράφορου έρωτα κι ας πιστέψατε πως είσαστε κι εσείς το ζευγάρι της κοψοχρονιάς, χωρίσατε. Και μάλιστα...\nAuthor PillowfightsPosted on 15 Μαρτίου, 2016 15 Μαρτίου, 2016\nΤι είναι η ευτυχία; Στιγμές είναι. Από εκείνες που σου κόβουν την ανάσα, που σε γεμίζουν ευφορία, που σε κάνουν να λάμπεις. Στιγμές μικρές...


Το Κίνημα Αλληλεγγύης τίμησε τον Ευαγόρα Παλληκαρίδη\nΟ Αναπληρωτής Πρόεδρος της Αλληλεγγύης κ. Πόλυς Παλλήκαρος παρευρέθηκε στα φυλακισμένα μνήματα προς τιμήν του «Αιώνιου Ήρωα» Ευαγόρα Παλληκαρίδη.\nΣε ανάρτηση του στον προσωπικό του λογαριασμό (FB) ο Αναπληρωτής Πρόεδρος της Αλληλεγγύης κ. Πόλυς Παλλήκαρος μεταξύ άλλων ανέφερε ότι, ”δεν μας εμπόδισε ο κοροναϊός να καταθέσουμε στεφάνι σήμερα στον ήρωα Ευαγόρα Παλληκαρίδη, στα φυλακισμένα μνήματα. Ένα μεγάλο ευχαριστώ για τους αγώνες σου και ενα μεγαλύτερο συγγνώμη γιατί δεν είμαστε αντάξιοι της θυσίας σου!”


Παναθηναϊκός - Το «3Χ3» οδηγεί στις πρώτες θέσεις - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/Sports/Παναθηναϊκός – Το «3Χ3» οδηγεί στις πρώτες θέσεις\n04/10/2021 Sports, ΕΛΛΑΔΑ Αφήστε Σχόλιο 76 Προβολές\nΤο πρόγραμμα του Παναθηναϊκού «στρώνει» και οι παίκτες του Ιβάν Γιοβάνοβιτς με τρεις συνεχόμενες νίκες θα έχουν την ευκαιρία να παίξουν ντέρμπι κορυφής με τον ΠΑΟΚ πριν την δεύτερη διακοπή του πρωταθλήματος.\nΟ Παναθηναϊκός «έβγαλε» την πρώτη πεντάδα αγώνων του φετινού πρωταθλήματος με 2 νίκες, 1 ισοπαλία και 2 ήττες. Το σύνολο του Ιβάν Γιοβάνοβιτς μάζεψε επτά βαθμούς σε ένα δύσκολο πρόγραμμα με εκτός έδρας αποστολές σε «Βικελίδης» και «Καραϊσκάκη». Σίγουρα θα μπορούσε να τα έχει πάει πολύ καλύτερα, να μην έχανε για παράδειγμα ξανά από τον ΠΑΣ στους Ζωσιμάδες. Το πρόσημο όσον αφορά την βαθμολογική συγκομιδή δεν είναι ούτε αρνητικό αλλά ούτε και θετικό, με την εικόνα της ομάδας πάνω στο χορτάρι, όμως, να δείχνει πως κάτι καλό δημιουργεί ο Σέρβος τεχνικός. Το 4-0 επί του Απόλλωνα, το 5-1 επί του Βόλου και η ανταγωνιστική εικόνα κόντρα στον Ολυμπιακό είναι τα καλά δείγματα γραφής. Η εικόνα μακριά από την Λεωφόρο και απέναντι σε ομάδες που είναι καλά στο ανασταλτικό κομμάτι χρειάζεται άμεση και σημαντική βελτίωση.\nΟι «πράσινοι» βρίσκονται στην 6η θέση, πέντε πόντους μακριά από τον πρωτοπόρο ΠΑΟΚ και τον Βόλο. Με την επανέναρξη του πρωταθλήματος, το «τριφύλλι» θα μπει σε μια τριάδα αναμετρήσεων, όπου αν κάνει το αυτονόητο, αν μαζέψει εννιά βαθμούς, τότε θα οδηγηθεί σε ένα ντέρμπι κορυφής με τον «δικέφαλο του βορρά» στην Λεωφόρο πριν την δεύτερη διακοπή της SL1 για τα παιχνίδια των Εθνικών. Το πρόγραμμα είναι αρκετά «στρωτό» για να πετύχει κάτι τέτοιο ο Παναθηναϊκός.\nΣτην 6η αγωνιστική φιλοξενεί τον Ιωνικό στο «Απόστολος Νικολαϊδης». Στην συνέχεια ταξιδεύει στην Τρίπολη για το ματς κόντρα στον Αστέρα και στην συνέχεια φιλοξενεί τον ΟΦΗ στο γήπεδό του. Αν μπει στο σακούλι το «εννιάποντο» τότε το ντέρμπι της 9ης αγωνιστικής με τον ΠΑΟΚ θα έχει ένα ιδιαίτερο, ξεχωριστό βαθμολογικό ενδιαφέρον, όσον αφορά τις πρώτες θέσεις του βαθμολογικού πίνακα.


Προβολή άρθρων κατά ημερομηνία: Παρασκευή, 03 Φεβρουαρίου 2012\nΓιατί η Τουρκία προσγείωσε το αεροσκάφος της Αρμενίας;\nΤουρκικά μαχητικά προσγείωσαν αεροσκάφος που ειχε απογειωθει απο την Αρμενία και το αναγκασαν να προσγειωθει στο Ερζερούμ. Υπήρχαν υποψίες οτι μετέφερε οπλισμό στη Συρία. Το αρμενικό αεροπλάνο εκτελούσε πτήση από την Αρμενία στο Χαλέπι της Συρίας, δήλωσε αξιωματούχος από το γραφείο του τούρκου πρωθυπουργού. Ο αξιωματούχος πρόσθεσε ότι το αεροπλάνο μεταφέρει ανθρωπιστική βοήθεια και αξιωματούχος του υπουργείου Εξωτερικών δήλωσε ότι θα του επιτραπεί να συνεχίσει την πτήση του αν δεν βρεθεί τίποτε άλλο.\nΤην προηγούμενη βδομάδα τουρκικά μαχητικά αεροσκάφη υποχρέωσαν σε προσγείωση στο αεροδρόμιο της Άγκυρας πολιτικό αεροπλάνο της Συρίας προερχόμενο από τη Μόσχα. Η Τουρκία προσπαθεί να στείλει στη Μόσχα μήνυμα πως δεν θα επιτρέψει με κανέναν τρόπο να στείλει στρατιωτική βοήθεια προς τη Συρία. Μια εναλλακτική οδός βοήθειας θεωρούνταν η Αρμενία, όπου η Ρωσία διαθέτει βάσεις και η προσγείωση του αεροσκάφους ήταν ο αποκλεισμός αυτού του ενδεχομένου. Η τουρκική κυβέρνηση έχει διαπιστώσει πως το καθεστώς Άσαντ δεν χάνει τις μάχες με τους αντικαθεστωτικούς αντάρτες, προς απογοήτευση της, και θεωρεί πως η βοήθεια της Ρωσίας και του Ιράν προς τον Άσαντ παίζει σημαντικό ρόλο σ’αυτό.\nΈτσι, και με τη στήριξη των ΗΠΑ, προσπαθεί να αποκλείσει τους δρόμους βοήθειας. Όμως το «κοινό μέτωπο» Μόσχας-Τεχεράνης-Βαγδάτης υπέρ του καθεστώτος Άσαντ στη Συρία.\nΆλλωστε οι δηλώσεις του υπουργού Μεταφορών της Τουρκίας Μπιναλί Γιλντιιρίμ δείχνουν το στόχο της Άγκυρας:\n«Δεν θα επιτρέψουμε σε κανέναν να κάνει χρήση του εναέριου χώρους της Τουρκίας για να σκοτωθούν αθώοι πολίτες και παιδιά».\nΑνέλαβε επίσημα ο Σεροπιάν\nΤην πρώτη του γνωριμία με το νέο περιβάλλον εργασίας του είχε την Τρίτη (16/10) ο Μουράτ Σεροπιάν. Ο Αρμένιος προπονητής ανέλαβε επίσημα την τεχνική ηγεσία του Α.Ο. Χανιά, πραγματοποιώντας το απόγευμα την πρώτη του προπόνηση στο βοηθητικό της Μοναχής Ελιάς.\nΟ Σεροπιάν καλείται μέσα σε λίγες ημέρες να επιλέξει την καλύτερη δυνατή ενδεκάδα ώστε να διεκδικήσει το θετικό αποτέλεσμα ο ΑΟΧ μέσα στη Νίκαια απέναντι στην Προοδευτική, στην πρεμιέρα του πρωταθλήματος της Football League 2, που είναι την Κυριακή (21/10).\nΟ νέος τεχνικός της χανιώτικης ομάδας δεν μπορεί να υπολογίζει στις υπηρεσίες του Νίκου Μποχώνη, που είναι τιμωρημένος από το προηγούμενο πρωτάθλημα.


Ενδιαφέροντα άρθρα/video στο internet - Σελίδα 159 - airliners.GR\nΣελίδα 159 από 162\nΕγγραφή: 10 Ιουν 2019, 12:17\nRe: Ενδιαφέροντα άρθρα/video στο internet\nΔημοσίευσηαπό Kalamariotis » 22 Ιαν 2020, 22:22\nΠαμε για πληρη αυτοματοποιηση με αεροσκαφη χωρις πιλοτους ή οχι; Η Airbus οδηγει την κουρσα και η Boeing απλως ακολουθει...\n-We are going down Larry.\n-I know it. [CVR ends].\n-We have an engine failure. We are not gonna make it. Full power! [CVR ends].\nΔημοσίευσηαπό vassilis1924 » 22 Ιαν 2020, 23:49\nΓια να κάνει σήμερα autoland ένα αεροπλάνο, υπάρχει μια πληθώρα προϋποθέσεων, τόσο αναφορικά με τις δυνατότητες του αεροσκάφους όσο και του εξοπλισμού εδάφους, αλλά και την πιστοποίηση/εκπαίδευση των πιλότων.\nΚατά τη διάρκεια του autoland ο Pilot Monitoring κάνει την πιο έντονη επίβλεψη του αεροσκάφους για να προλάβει σε κλάσματα δευτερολέπτου να εντοπίσει το παραμικρό που θα πάει στραβά και να το ανακοινώσει εξίσου γρήγορα ώστε τάχιστα ο Pilot Flying να πράξει αναλόγως.\nΔε νομίζω ότι από αυτή την εξαντλητική μανούβρα, θα φτάσουμε τόσο εύκολα στον πλήρη αυτοματισμό.\nΗ γνώμη μου είναι ότι αν υπάρξει Auto Take Off σε συμβατικές πτήσεις, για αρκετά χρόνια θα χρησιμοποιείται με τις ίδιες αυστηρές προϋποθέσεις του Autoland για να βοηθήσει σε συνθήκες χαμηλής ως και σχεδόν μηδενικής ορατότητας.\nΤονίζω τη λέξη «γνώμη» φυσικά\nΔημοσίευσηαπό Kalamariotis » 22 Ιαν 2020, 23:51\nΤο autoland σημερα βασιζεται στο ILS. To A350 θα κανει autoland χωρις ILS! Θα χρησιμοποιει αλλο συστημα... Παρομοιο με το Garmin Autoland που αφορα μονο αεροσκαφη ελαφρια.\nΔημοσίευσηαπό OveLix » 23 Ιαν 2020, 00:23\nΣτην ανακοίνωσή της η Airbus αναφέρει καθαρά ότι το Autonomous Taxi, Take-Off & Landing (ATTOL) project είναι vision-based.\nΟύτε ILS, ούτε GPS. Μόνο κάμερες και αισθητήρες, κάτι παρόμοιο (όπως το καταλαβαίνω εγώ) με το σύστημα αυτόνομης οδήγησης της Tesla (τηρουμένων των αναλογιών, πάντα). Δεν στηρίζεται, δηλαδή, σε εξοπλισμό του αεροδρομίου (ILS), αλλά σε δικά του μόνο μέσα.\nΜέσα στο 2020 θα πραγματοποιήσει taxi και προσγειώσεις με τον ίδιο τρόπο. Η εταιρεία δηλώνει, φυσικά, ότι σκοπός δεν είναι σε καμία περίπτωση η αντικατάσταση των πιλότων ("θα είναι πάντα στο επίκεντρο", γράφει), αλλά αναφέρει ως κομμάτι των σκοπών του ATTOL (μαζί με traffic management κλπ) την αντιμετώπιση της έλλειψης πιλότων παγκοσμίως. Αυτό πιθανόν να σημαίνει μονομελές κόκπιτ κάποτε; Δύσκολο μου φαίνεται, αλλά τι άλλο μπορεί να σημαίνει η φράση "...to analyse the potential of these technologies in addressing the key industrial challenges of tomorrow, including improving air traffic management, addressing pilot shortages and enhancing future operations".\nhttps://www.airbus.com/newsroom/press-r ... keoff.html\nΤροχαιο με φορτηγο και.... ελικοπτερο!\nΔημοσίευσηαπό Kalamariotis » 23 Ιαν 2020, 00:51\nΟταν οδηγειτε φορτηγα, να προσεχετε λιγο και τα ελικοπτερα στον δρομο...\nΔημοσίευσηαπό vassilis1924 » 23 Ιαν 2020, 03:04\nΔε διαφωνώ για το ότι δε θα βασίζεται σε σήμα ILS. Άλλωστε ακόμα και σήμερα, στο autoland δεν είναι μόνο το σήμα του ILS που μας ενδιαφέρει.\nΣτο θέμα του monitoring που ανέφερα, περιλαμβάνονται τα κατάλληλα modes του αεροσκάφους (LAND, FLARE, ROLOUT για το Airbus A320 πχ) που πρέπει να ενεργοποιηθούν στο κατάλληλο χρόνο και ύψος και να λειτουργήσουν όπως αναμένεται.\nΠχ το FLARE να μη γίνει ψηλότερα από τα 50 και χαμηλότερα από τα 30 πόδια, γεγονός που ουδεμία σχέση με το ILS έχει, αφού σε εκείνη τη φάση το αεροσκάφος αγνοεί πλήρως το σήμα του glideslope και πάει με βάση το radio altimeter.\nΕπίσης υπάρχουν μικροβλάβες που δε γίνονται monitored από το ECAM και τους επιμέρους υπολογιστές και οι οποίες ρίχνουν το capability του αεροσκάφους.\nΣε ότι αφορά το θέμα vision based, σκεφτείτε τις διαγραμμίσεις στο Μακεδονία για παράδειγμα. Δε νομίζω ότι μπορεί οποιοδήποτε vision based σύστημα να ανταπεξέλθει εκεί.\nΥποθέτω ότι και για τέτοια συστήματα θα τεθούν περιορισμοί και προδιαγραφές σε ότι αφορά διαγραμμίσεις, φώτα κλπ.\nΜπορεί να κάνω και λάθος, αφού υπάρχει και το GPS που θα βοηθάει, όπως στο GARMIN που είπατε. Αλλά εκεί μιλάμε για emergency σύστημα χωρίς από ότι φαίνεται πολλά redundancies και όχι για κάτι που θα βασίζεις τη ζωή εκατοντάδων επιβατών σε κάθε πτήση.\n(Το GPS από ότι καταλαβαίνω κι εγώ όμως δεν χρησιμοποιηται ακόμα στο πειραματικό σύστημα της Airbus)\nΠαρεπιπτόντως, μην παρεξηγηθώ. Δεν είμαι κατά. Το βρίσκω εξαιρετικά ενδιαφέρον θέμα. Όταν είχα δει το βίντεο με το garmin εντυπωσιάστηκα. Αλλά και με το A350 κι εγώ θα είχα ενστικτωδώς το χέρι στο sidesrick όπως έκανε ο κυβερνήτης.\nΓια το addressing pilot shortages, υπάρχει και η λογική που λέει ότι μπορούν να ρίξουν τα standards με τη λογική ότι θα κάνει τόσα το αεροπλάνο μόνο του που δε χρειάζεται ο χειριστής να είναι ταλέντο, άρα θα βρίσκονται πιο εύκολα και περισσότεροι «κατάλληλοι».\nΗ άλλη λογική είναι ένας πιλότος αντί για δυο σε κάποιες περιπτώσεις.\nΕμένα κάτι τέτοιο μου φαντάζει μακρινό.\nΔημοσίευσηαπό sv1xv » 23 Ιαν 2020, 05:40\nvassilis1924 έγραψε: Εμένα κάτι τέτοιο μου φαντάζει μακρινό.\nΔεν είναι και τόσο μακρινό, η "αγαπημένη του επιβατικού κοινού" θα το εφαρμόσει στην πρώτη ευκαιρία.\nΔημοσίευσηαπό vassilis1924 » 23 Ιαν 2020, 13:16\nΗ Airbus είναι η αγαπημένη του επιβατικού κοινού;\nΔημοσίευσηαπό Καραμήτρος Air » 23 Ιαν 2020, 14:45\nΣτο airliners.gr αγαπημένη σημαίνει Ryanair και λατρεμένη σημαίνει Αννα Βίσση.\nΔημοσίευσηαπό PILOT-737 » 23 Ιαν 2020, 16:33\nΜετά τα ατυχήματα και την καθήλωση του Max, η πρώτη ευκαιρία σαν να απομακρύνθηκε χρονικά.\nΤο θέμα δεν είναι να φύγουν οι πιλότοι σαν χειριστές από το πιλοτήριο, αλλά σαν νομικά υπεύθυνοι σε περίπτωση ατυχήματος. Πόσες αποζημιώσεις θα αντέξει να πληρώσει ένας κατασκευαστής σε περίπτωση ατυχήματος αεροσκάφους που δεν έχει πιλότους(στους οποίους μπορούν να ρίξουν την ευθύνη);\nΔημοσίευσηαπό AirNamibia » 02 Φεβ 2020, 10:24\nΣτην Γερμανική πτήση από την Wuhan, οι Ρώσοι έγραψαν πάλι....\nhttps://www.to10.gr/podosfero/835833/45 ... 235768534/\nστη Γαλλική πτήση με το Α380 ο Έλληνας καπετάνιος πήγε από Βιετνάμ, για να έχει το κεφάλι του ήσυχο\n4 επιβάτες της Ryanair απο Βουδαπεστη προς Εδινβουργο λιποθυμουν εν πτήσει!\nΔημοσίευσηαπό Kalamariotis » 07 Φεβ 2020, 13:34\nhttps://www.independent.co.uk/travel/ne ... p7Q912njNg\nΠολυ περιεργο περιστατικο. Ουτε ενας, ουτε δυο, αλλά 4 επιβατες χανουν τις αισθησεις τους κατα την διαρκεια της πτησης. Τι μπορει να συνεβη;\nΔημοσίευσηαπό giorgosk » 09 Φεβ 2020, 22:36\nΕνδιαφέρον video κατά την κατάσβεση της φωτιάς στο 777 της Asiana Airlines στο SFO.\nΔημοσίευσηαπό OveLix » 11 Φεβ 2020, 20:29\nΑπολαυστικό και χορταστικό βίντεο από πτήση της Air Baltic προς Ηράκλειο με A220.\nΠέντε GoPro στο πιλοτήριο, με τον κυβερνήτη να εξηγεί τι του αρέσει στο αεροσκάφος και να λέει ότι το μόνο που λείπει είναι μασάζ στην καρέκλα, όλα τα άλλα τα έχει.\nΥπέροχα πλάνα, ολόκληρη η προσέγγιση, όλες οι συζητήσεις με τους ΕΕΚ και τον πύργο στο HER, τι άλλο να ζητήσεις;\nΔημοσίευσηαπό OveLix » 13 Φεβ 2020, 22:41\nΤου go around το κάγκελο γινόταν την περασμένη Κυριακή στο LHR ενώ μαινόταν η καταιγίδα Ciara. Τρελό crosswind, τα heavies έρχονταν με το πλάι, τους μισούς τους πήρε ο άνεμος.\nΤη δράση κατέγραψε θαυμάσια η κάμερα του Big Jet TV (αγαπημένο channel) απο την άκρη του 27L.


Άγιος Βασίλης έρχεται από την .........παραλία!!! - Parga Patatoukos\nHome > news > Άγιος Βασίλης έρχεται από την .........παραλία!!!\nΠΑΤΑΤΟΥΚΟΣ ΠΑΡΓΑ Σάββατο, Δεκεμβρίου 23, 2017 ΝΕΑ ΠΑΡΓΑΣ, news\nΟ Άγιος Βασίλης του Ναυτικού Ομίλου Πάργας θα έρθει ανήμερα Χριστουγέννων την Δευτέρα 25/12/17 στις 12:30 το πρωί. Θα κάνει την εμφάνιση του επάνω σε σανίδι του SUP και θα μοιράσει γλυκίσματα σε όλους τους μικρούς φίλους που θα τον περιμένουν στην παραλία της Πάργας από το κρυονέρι μέχρι το καμίνι!\nΆγιος Βασίλης έρχεται από την .........παραλία!!! Reviewed by ΠΑΤΑΤΟΥΚΟΣ ΠΑΡΓΑ on Σάββατο, Δεκεμβρίου 23, 2017 Rating: 5 Ο Άγιος Βασίλης του Ναυτικού Ομίλου Πάργας θα έρθει ανήμερα Χριστουγέννων την Δευτέρα 25/12/17 στις 12:30 το πρωί. Θα κάνει την εμφ...


Αποστολή στο Makalu 8463 μέτρα – Paradise Lost Thesis\nΑποστολή στο Makalu 8463 μέτρα\n8 Νοεμβρίου, 2008 8 Νοεμβρίου, 2008 ~ stardust30\nΟ διαχειριστής του καταφυγίου Χρ. Κάκαλος, Μιχάλης Στύλλας, βρίσκετε ήδη στο Νεπάλ, θέτοντας ένα μεγάλο αλλά και ενδιαφέρον στόχο το όρος Makalu με ύψος 8463 μέτρα, το 5ο ψηλότερο βουνό του πλανήτη! Μιχάλη είμαστε περήφανοι για σένα!!\nΟ Μιχάλης θα συμμετάσχει σε μια διεθνή αποστολή 6 ορειβατών χωρίς καμιά υποστήριξη μετά τη κατασκήνωση βάσης και θα ακολουθήσει την κλασική διαδρομή προς την κορυφή, η οποία όμως δεν είναι εύκολη. Η δυσκολία έγκειται στο απότομο λούκι μικτού πεδίου σε υψόμετρο πάνω από τα 8200 μέτρα που αποτελεί μια πρόκληση για κάθε ορειβάτη. Στην κορυφή του Makalu έχουν σταθεί μόνο 206 ορειβάτες.\nΕυχομαστε ότι καλύτερο στην προσπάθεια αυτή. Η αποστολή ξεκίνησε στις 2008-10-14.\nΜιχάλης: «Όλα εντάξει.. Μετά από μια πτήση με πολύ κούνιμα βρέθηκα από τον Κάκαλο Κυριακή απόγευμα (12/10), στο Κατμαντού Δευτέρα απόγευμα. Αύριο (15/10) ξεκινώ μόνος το trekking για την κατασκήνωση βάσης.»\n2008-10-18 : Στα μισά της διαδρομής\nΟ Μιχάλης βρίσκετε στην τρίτη ημέρα της πεζοπορίας προς την κατασκήνωση βάσης. Συνολικά θα χρειαστούν έξι ημέρες μεχρι εκεί, σήμερα είναι στη μέση της διαδρομής.\n2008-10-20 : Ο Μιχάλης στην Κατασκήνωση Βάσης\nΟ Μιχάλης έφτασε σήμερα στην κατασκήνωση βάση, και σύντομα αρχίζουν οι ετοιμασίες για ψηλότερα. Ο καιρός δεν ευνοεί καθόλου αφού ο άνεμος έφτασε τα 120 χιλιόμετρα την ώρα. Το δριμύ κρύο έτρεψε μια ισπανική αποστολή σε γρήγορη φυγή από το βουνό με ελικόπτερα λόγω κρυοπαγημάτων. Παράλληλα στην ίδια αποστολή με το Μιχάλη είναι ήδη εκεί τρεις από του καλύτερους αλπινιστές στο κόσμο οι Steve House, Vince Anderson και ο Marko Prezelj. Στα πλαίσια εγκλιματισμού τους έφτασαν μέχρι την δεύτερη κατασκήνωση στο Makalu, και ετοιμάζονται και για το μεγάλο εγχείρημα, να ανοίξουν μια νέα διαδρομή στη δυτική ορθοπλαγιά του Makalu. Ο Μιχάλης σκαρφαλώνοντας την ράχη του Makalu θα έχει θέα προς την δυτική ορθοπλαγιά και ελπίζουμε να φέρει μαζί του εντυπωσιακές φωτογραφίες αυτής της ανάβασης.\nΧάρτης της περιοχης του Makalu\n2008-10-22 : Ανάβαση μέχρι το ABC στα 5800 μέτρα\nΤετάρτη 22/10 7:30 – Ο Μιχάλης στο στάδιο εγκλιματισμού ανέβηκε μέχρι την προωθημένη κατασκήνωση βάσης (Advance BC, ABC) στα 5800 μέτρα. Ο καιρός δεν είναι καθόλου καλός. Το Σεπτέμβριο έπεσαν πολλά χιόνια και τώρα έχει πολύ δυνατούς ανέμους. Με την ανάβαση αυτή, άρχισε και η διαδικασία μεταφοράς εξοπλισμού για τις επόμενες κατασκηνώσεις. Αρχικός στόχος είναι το Makalu II 7.678 μέτρα. Τελικά και οι δύο ισπανικές αποστολές αποχώρισαν από το βουνό λόγο των σοβαρών κρυοπαγημάτων που είχαν αρκετά από τα μέλη των αποστολών.\n2008-10-24 : Με δυσκολίες η ανάβαση στην 1η Κατασκήνωση\nΧθές 23 Οκτώβρίου ο Μιχάλης ανέβηκε από την ABC στην πρώτη κατασκήνωση (Κ1) στα 6200 μέτρα. Ο καιρός είναι πολύ άσχημος αφού η θερμοκρασία στο ABC ήταν -10 βαθμούς και είχε πολύ δυνατό αέρα. Ο Μιχάλης επέστρεψε στην ABC αλλά σήμερα 24/10 θα κατέβει στην ΚΒ διότι έχει τα πρώτα σημάδια από κρυοπαγήματα. Εύχομαστε να ξεκουραστεί και να επιστέψει σύντομα στη διαδρομή.\n2008-10-26 : Νέα από το ExplorersWeb\nNew route on Makalu II Vince and Marko made a new route on the unclimbed west face of Kanchungtse (Makalu 2, 7,600 m). Vince reported mostly mixed terrain, with difficulties increasing on what turned out a very long climb just below the visiting jet stream. Darkness, cold, hunger, thirst, and failed eyesight followed after summit until the two climbers arrived back in camp 2 at 11:00 pm, with Steve (forced to stay behind to nurse his cough) serving hot drinks and soup. Conditions on the mountain are generally deteriorating with high winds and -20? in BC. ?Forecasts show an improvement in a week?s time ? let?s see if we have time enough by then, before winter settles in,? Steve told sponsor Patagonia Friday, adding that a lonely Greek climber have arrived the lonely mountain hoping to attempt the normal route. Περισσότερα σχετικά θα βρείτε στη σελίδα: http://www.mounteverest.net/news.php?id=17711\nΗ κορυφή του Makalu\n2008-10-27 : Η ανάβαση συνεχίζεται\nΣήμερα το πρωί 27/10 πήραμε νέα από το Μιχαλή ο οποίος βρίσκονταν ήδη στην ABC από την προηγούμενη ημέρα και είναι καλά στην υγεία του. Από εκεί και επάνω χιονίζει αρκετά και έχει πολύ δυνατό αέρα. Τώρα αναμένει καλοκαιρία για να συνεχίσει στο στήσιμο της δεύτερης κατασκήνωσης στα 6700 μέτρα. Τα jet stream (δυνατοί άνεμοι σε μεγάλα υψόμετρα) είναι ένα από τα φαινόμενα που δεν μπορούν να προβλευθούν, είναι η αιτία παραμονής όλων των ορειβατών στη βάση.\n2008-10-30 : Η συνέχεια της ανάβασης\nΧθές 29/10 ο Μιχάλης ανέβηκε μέχρι τα 6200 μέτρα όπου άφησε μερικά πράγματα. Αύριο 31/10 σχεδιάζει να ανέβει μέχρι τα 6600 μέτρα οπου στόχος είναι να διαμείνει 4 βράδια για εγκλιματισμό. Τελικός στόχος είναι η ανάβαση έως τα 7500 μέτρα για να δεί τη διαδρομή προς την κορυφή. Επίσης αναφέρει ότι η θερμοκρασία στο ABC είναι στους -15 C!\n2008-11-02 : Ανάβαση μέχρι τα 7450 μέτρα\nΣήμερα 2/11 ο Μιχάλης κατέβηκε στη κατασκήνωση βάσης μετά από 3 βραδιές διανυκτέρευσης στα 6600 μέτρα. Στις ημέρες αυτές ανέβηκε μέχρι τα 7450 μέτρα για να δει τη διαδρομή, πλησιάζοντας αρκετά στην κορυφή του βουνού. Ο καιρός δεν είναι με το μέρος του αφού η θερμοκρασία στα 6600 μέτρα φτάνει τους -22 C. Η παραμονή του στις ψηλές κατασκηνώσεις των τελευταίων ημερών των έχουν κουράσει πολύ. Τώρα θα παραμείνει στην κατασκήνωση βάσης για να ξεκουραστεί τις επόμενες ημέρες. Το σχέδιο ανάβασης ξεκινά στις 6 Νοέμβριου και θα εάν όλα πάνε καλά θα δοκιμάσουν την ανάβαση στην κορυφή με το φίλο του συνορειβάτη, ένα Νεπαλέζος σέρπα. Ελπίζουμε ο καιρός να καλυτερεύσει και να πάνε όλα καλά.\n2008-11-06 : Η αποστολή ολοκληρώθηκε\nΠαρά την προετοιμασία για την τελική ανάβαση στην κορυφή του Makalu η ανάβαση διακόπηκε. Ο Μιχάλης ξεκίνησε από την ABC και πήγε στην C2 (δεύτερη κατασκήνωση) στα 6600 μέτρα. Το θέαμα ήταν απογοητευτικό, το αντίσκηνο είχε διαλυθεί από την κακοκαιρία, οι συνθήκες εκεί ήταν πολύ άσχημες και ο αέρας δεν έπεφτε ποτέ κάτω από τα 40 χλμ την ώρα, μετα βίας βρήκε τον εξοπλισμό της κατασκήνωσης και αφού πήρε τα υλικά που βρήκε επέστρεψε πίσω στην ABC. Την επόμενη ημέρα κατέβηκε στην κατασκήνωση βάσης και συνάντησε τους Marko, Steve και Vincent και αύριο 7/11 με το καλό θα πάρουν το δρόμο της επιστροφής προς το χωριό. Θα χρειαστούν 4 τουλάχιστον ημέρες για την διαδρομή. Όταν ο Μιχάλης φτάσει στο Κατμαντού θα μας πει περισσότερες λεπτομέρειες για την αποστολή.\nΟ Μιχάλης έχει ανέβει το 2004 στο Έβερεστ με άλλους 8 ανθρώπους μέσα στις πολλές αποστολές που έχει συμμετάσχει.\nΑξίζει να σημειωθεί πως τον έχω γνωρίσει προσωπικά τον Μιχάλη και είναι σίγουρα ένας από αυτούς που αποκαλώ «Ωραίος ως Έλληνας». Φοβερός άνθρωπος, καλοδιάθετος, αισιόδοξος, έξω καρδιά, φιλάνθρωπος και γενικά ό,τι καλύτερο έχω γνωρίσει σε σε στόφα ανθρώπου..\nΔημοσιεύθηκε στο τοπία,ορειβασία\tΙμαλάιαΜακαλούΜιχάλης ΣτύλλαςβουνόορειβάτηςορειβασίαMakalu\n‹ ΠροηγούμενοΙουλιανός ο «Παραβάτης»\nΕπόμενο ›Ένας άθεος κωμικός σε stand up comedy εντός χριστιανικού ναού


Στοχεύουν σε μετάλλιο οι Κορεάτες\nBet-hoven.net | Προγνωστικά Στοιχήματος > Στήλες > Στοχεύουν σε μετάλλιο οι Κορεάτες\nΚαλησπέρα σε όλους! Η Σάντονγκ κέρδισε στο ρελαντί 2-0 και μας… επέστρεψε τη χασούρα της Κυριακής. Θα αφήσω την Κίνα και θα πάω στο Ολυμπιακό τουρνουά.\nΗ Νότιος Κορέα δικαιολογημένα έχει βλέψεις που φτάνουν μέχρι και ένα μετάλλιο. Διαθέτει εξαιρετικούς παίκτες για τα δεδομένα της στην αποστολή με άπαντες να έχουν παραστάσεις από υψηλό επίπεδο στα πόδια τους. Η εικόνα που είχε στα φιλικά προετοιμασίας ήταν πολύ καλή και είναι υποχρεωμένη να προχωρήσει χωρίς απώλειες στον αγώνα με τη Νέα Ζηλανδία, αφού είναι θεωρητικά ο πιο βάτος αντίπαλος που θα βρει στους ομίλους.\nΗ Νέα Ζηλανδία δεν είναι κάτι το ιδιαίτερο. Αρκετοί παίκτες αγωνίζονται στο πρωτάθλημα της Αυστραλίας, που δεν είναι 100% επαγγελματικό. Πέρα από αυτό θα έχει να διαχειριστεί την κομβική απουσία του κεντρικού αμυντικού της Μινεσότα Μποξάιλ, που δεν έχει ενσωματωθεί ακόμα.\nΤο διπλό αναμενόμενα είναι σε πτωτική πορεία από το αρχικό 1.70. Η Νότιος Κορέα ποιοτικά είναι ένα επίπεδο πιο πάνω και στοχεύει σε ένα μετάλλιο. Δεν περιμένω από τους Νεοζηλανδούς να φανούν ανταγωνιστικοί και θα ποντάρω στο 0.75 ασιατικό χάντικαπ.


Διαδικτυακές Πύλες - Δήμος Σιθωνίας - 308/2012\nΑρχική Σελίδα Ενημέρωση Πολιτών Αποφάσεις Δ.Σ. 308/2012\nΑριθμός Απόφασης: 308/2012\n«Ανάθεση σε ειδικούς επιστήμονες την μελέτη του ιδιοκτησιακού καθεστώτος στην περιοχή της διανομής Αγ. Νικολάου - Μετόχι Ξενοφώντος».\nΟ Πρόεδρος, ο οποίος εισηγούμενος το έβδομο (7o) θέμα της ημερησίας διατάξεως, ανέφερε ότι:\nΜετά την ψήφιση του Ν.4061/2012 που αφορά «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων-Ρύθμιση εμπραγμάτων δικαιωμάτων και λοιπές διατάξεις» και συγκεκριμένα το άρθρο 22 με τίτλο «Μη προβολή δικαιωμάτων κυριότητας από το Δημόσιο» και το άρθρο 23 με τίτλο «Διαδικασία για την εξαγορά ακινήτων» προέκυψε η ανάγκη να γίνουν τέτοιες μελέτες που να βοηθήσουν τους συνδημότες μας και τους κατέχοντες γενικότερα, έτσι ώστε να πάρουν τίτλους με την ορθότερη διαδικασία. Στην συγκεκριμένη διανομή του Αγίου Νικολάου υπάρχουν πολλά στοιχεία που πρέπει όμως να συγκροτηθούν και να αποτελέσουν εργαλείο.\nΟ Δήμαρχος αναφέρει ότι για τους λόγους αυτούς προτάθηκαν από την Οικονομική Επιτροπή με την υπ’ αριθ. Απόφαση 252/2012 ο δικηγόρος κ. Κυριακόπουλος για την νομική κάλυψη της υπόθεσης και ο δασολόγος κ. Παντάλης Αντώνιος προκειμένου να κάνει μια φωτοερμηνεία της όλης διανομής από τις αεροφωτογραφίες του 1960, έτσι ώστε να καλύπτεται το ότι νέμονταν πριν το 1965 και μια έκθεση για το σήμερα.\nΟ Δημοτικός Σύμβουλος κ. Γιοβανούδας Βαρσάμης αναφέρει ότι ίσως να είναι προτιμότερο τα χρήματα αυτά να δοθούν σε δικηγόρους της περιοχής προκειμένου να συμπληρώσουν τις αιτήσεις των ενδιαφερομένων.\nΗ αμοιβή των δικηγόρων, για υποθέσεις που αφορούν Δήμο γίνεται σύμφωνα με τις διατάξεις του Κώδικα περί δικηγόρων που ισχύουν κάθε φορά. Επειδή όμως η ανωτέρω υπόθεση έχει ιδιαίτερη σημασία για τα συμφέροντα του Δήμου και απαιτεί εξειδικευμένη γνώση ή εμπειρία, σας καλώ να ψηφίσουμε το ύψος της αμοιβής του δικηγόρου κ. Κυριακόπουλου κατά παρέκκλιση των διατάξεων των παραγράφων 1 και 2 του άρθρου 281 του Ν. 3463/06.\n1) την εισήγηση του Δημάρχου,\n2) την περίπτωση ιε της παρ.1 του άρθρου 72 του Ν.3852/10\n3) την παρ. 3 του άρθρου 281 του Ν.3463/06\n4) την υπ’ αριθμ.: 252/2012 απόφαση της Οικονομικής Επιτροπής για τον ορισμό δικηγόρου για την εκπροσώπηση του Δήμου Σιθωνίας.\n5) την οικονομική προσφορά του δικηγόρου κ. Kυριακόπουλου.\n6) το γεγονός ότι η εν λόγω υπόθεση έχει ιδιαίτερη σημασία για τα συμφέροντα του Δήμου και απαιτεί εξειδικευμένη γνώση ή εμπειρία\n1. Καθορίζει την αμοιβή του δικηγόρου κ. Κυριακόπουλου στον οποίο ανατέθηκε από την Οικονομική επιτροπή κατ΄ εξαίρεση, για την εκπροσώπηση του Δήμου Σιθωνίας νομική κάλυψη της υπόθεσης, σύνταξη γνωμοδοτικού σημειώματος, διερεύνησης και επεξεργασίας στοιχείων προκειμένου οι κάτοικοι να τα χρησιμοποιήσουν για την έκδοση τίτλων ιδιοκτησίας στην περιοχή της διανομής Αγ. Νικολάου - Μετόχι Ξενοφώντος, στο ποσό των 12.300,00 ευρώ με ΦΠΑ.\n3. Καθορίζει την αμοιβή του δασολόγου κ. Παντάλη Αντωνίου για τις εκθέσεις και τις φωτοερμηνείες με το ποσό των 4.612,50 € με Φ.Π.Α.\nΗ απόφαση αυτή έλαβε αύξοντα αριθμό 308/2012.


Στην Αθήνα το μπαλάκι του ονοματολογικού\nΣάββατο, 12 Ιανουάριος 2019 11:51\nΣε μια συνεδρίαση που διήρκεσε σχεδόν μία ώρα, η Ολομέλεια της Βουλής της πΓΔΜ ενέκρινε με 81 ψήφους υπέρ και καμία κατά τις τέσσερις τροπολογίες του Συντάγματος και τον συνοδευτικό εφαρμοστικό νόμο του Συντάγματος, που κατέθεσε η κυβέρνηση του Ζόραν Ζάεφ, στη βάση της Συμφωνίας των Πρεσπών.\nΤο μπαλάκι βρίσκεται πλέον στην Αθήνα, όπου η κυβέρνηση δεν είναι σίγουρο ότι θα μπορέσει να απαντήσει θετικά στην ίδια πρόκληση.\nΚι αν στα Σκόπια ο Ζόραν Ζάεφ κατόρθωσε να συγκροτήσει την αναγκαία πλειοψηφία, στην Αθήνα δεν είναι εξίσου σίγουρο ότι η κυβέρνηση Τσίπρα θα επιτύχει να απαντήσει θετικά στην ίδια πρόκληση.\nΚαι τούτο διότι ο κυβερνητικός εταίρος του, οι ΑΝΕΛ και ο Πάνος Καμμένος, αρνούνται να συγκατατεθούν -οι τρεις βουλευτές του που διαφοροποιούνται δεν αρκούν για να συμπληρωθεί ο αριθμός 151.\nΜία πρόσθετη δυσκολία προκύπτει από την ανακοινωθείσα πρόθεση του κ. Τσίπρα να προηγηθεί της ψηφοφορίας για τη Συμφωνία των Πρεσπών ψηφοφορία για την παροχή ψήφου εμπιστοσύνης στην κυβέρνησή του, εάν τελικώς οι Ανεξάρτητοι Έλληνες αποχωρήσουν από τη συγκυβέρνηση.\nΧθες πάντως ο Πάνος Καμμένος έκανε αλλαγή πλεύσης, υπογραμμίζοντας πως δεν είναι υπουργός υπό παραίτηση και ξεκαθαρίζοντας πως θέμα εμπιστοσύνης στην κυβέρνηση θα τεθεί μόνο εφόσον συνδεθεί άμεσα με τη Συμφωνία των Πρεσπών.\nΧθες ο Ζαν Κλοντ Γιούνκερ θέλησε να στείλει μήνυμα στην Αθήνα. Από το Βουκουρέστι ο πρόεδρος της Κομισιόν επεσήμανε την ανάγκη τελικής έγκρισης της Συμφωνίας των Πρεσπών εντός του προβλεπόμενου χρονοδιαγράμματος. Κάλεσε και τις δύο πλευρές, Αθήνα και Σκόπια, να πράξουν αυτό που επιτάσσει η Ιστορία.\nΠαράλληλα εξήρε τις προσπάθειες των πρωθυπουργών Ελλάδας και πΓΔΜ, σημειώνοντας ότι σπάνια δύο πρωθυπουργοί αναλαμβάνουν μια τόσο μεγάλη ευθύνη.\nΗ υπηκοότητα ορίζεται ως «μακεδονική/πολίτες της Δημοκρατίας της Βόρειας Μακεδονίας» και αποσαφηνίζεται ποια θα είναι η διατύπωση, στην αλβανική γλώσσα, για τους αλβανικής εθνικής καταγωγής πολίτες της χώρας.\nMore in this category: « Συλλυπητήρια μηνύματα για τον Δημήτρη Σιούφα Στις 20 Ιανουαρίου συλλαλητήριο για τη Μακεδονία στο Σύνταγμα »


Σπυρίδων Βλιώρας: Νοεμβρίου 2005\nΔεν αποδεχόμαστε τα όρια που βάζει η εξουσία\nΣταύρος Θεοδωράκης, εφ. Τα Νέα, 19/11/2005\nΈγραψε ο Σπυρίδων Βλιώρας στις 13:48 0 σχόλια\nΔήλωση του Ναυπάκτου Ιερόθεου\n«Πολλές φορές τίθεται το ερώτημα αν οι κληρικοί πρέπει να ασχολούνται με την πολιτική ή με τα εθνικά ζητήματα.\nΗ απάντηση εξαρτάται από το τι άποψη έχει ο καθένας για την Εκκλησία, αν τη θεωρεί κομματική οργάνωση, θρησκευτικό ή εθνικό σωματείο. Από ορθοδόξου πλευράς η απάντηση είναι πολύ απλή, ότι η Εκκλησία είναι πνευματική οικογένεια και πνευματικό θεραπευτήριο, μέσα στο οποίο υπάρχουν άνθρωποι όλων των πολιτικών παρατάξεων, και η οποία κινείται πάνω από εθνοφυλετισμούς. Οπως το κάθε νοσοκομείο δεν κάνει πολιτική ούτε εξυπηρετεί εθνικιστικούς σκοπούς, το ίδιο πρέπει να συμβαίνει και με την Ορθόδοξη Εκκλησία.\nΕπομένως, οι κληρικοί δεν μπορούν να αναμειγνύονται σε κομματικές αντιπαραθέσεις, ούτε να "παράγουν" πολιτική. Ακόμη οι κληρικοί αγαπούν την πατρίδα τους, αλλά, επειδή η Εκκλησία κινείται πάνω και πέρα από εθνοφυλετισμούς, αλλά και από πατρίδες, και επειδή η ισορροπία δυνάμεων στον κόσμο και μεταξύ των κρατών γίνεται κάτω από ποικίλες εντάσεις και διάφορες σκοπιμότητες, γι' αυτό οι κληρικοί δεν μπορούν να ασχολούνται με την εξωτερική πολιτική μιας χώρας, που είναι αρμοδιότητα της νομίμου εξουσίας.\nΤο έργο των κληρικών είναι κατ' εξοχήν ομολογιακό και ποιμαντικό. Κινείται έξω από ποικίλα κομματικά χρώματα και διαφόρους εθνοφυλετισμούς».\nΈγραψε ο Σπυρίδων Βλιώρας στις 21:07 0 σχόλια\nΦάρμακο ο βαθύς ύπνος!\nΣοφία Νέτα, εφ. Ελευθεροτυπία, 3/11/2005\nΈγραψε ο Σπυρίδων Βλιώρας στις 15:44 0 σχόλια\n«Φακελώνουν» τα ιδιαίτερα\nΝίκος Μάστορας, εφ. Τα Νέα, 1/11/2005\n«Mαύρη βίβλο» με καταγγελίες κατά καθηγητών ετοιμάζουν οι φροντιστές\n«Μαύρη βίβλο» με καταγγελίες από όλη τη χώρα για τα παράνομα ιδιαίτερα μαθήματα που παραδίδονται από καθηγητές ενός σχολείου προς τους μαθητές τους ετοιμάζουν οι φροντιστές. Ο φάκελος που σχηματίζεται από την Ομοσπονδία Εκπαιδευτικών - Φροντιστών Ελλάδας (ΟΕΦΕ) θα παραδοθεί στο υπουργείο Παιδείας.\nΚάθε χρόνο οι ελληνικές οικογένειες ξοδεύουν 405 εκατ. ευρώ για ιδιαίτερα και 162 εκατ. ευρώ για φροντιστήρια -δηλαδή ποσοστό πάνω από το 70% των συνολικών δαπανών για φροντιστηριακή εκπαίδευση πηγαίνει στα ιδιαίτερα!\nΜια από τις καταγγελίες προέρχεται από 3 αδιόριστους καθηγητές από τη Φλώρινα με παραλήπτες το ΣΔΟΕ Δυτικής Μακεδονίας, τον Εισαγγελέα Εφετών Δυτικής Μακεδονίας και τον Εισαγγελέα Πρωτοδικών. Οι αδιόριστοι καταγγέλλουν 8 συναδέλφους τους, υποστηρίζοντας: «Έχει γίνει ιδιαίτερα φέτος απαράδεκτη η κατάσταση στην πόλη μας με τα ιδιαίτερα που αρχίζουν να κάνουν διορισμένοι καθηγητές σε μαθητές τους.\nΕμείς ούτε ως ωρομίσθιοι μπορούμε να δουλέψουμε. Τουλάχιστον να κόβουν αποδείξεις και να φορολογούνται. Προκαλούν με τον τρόπο διαβίωσης -δεύτερο αυτοκίνητο, τζιπ, βίλες, πισίνες -οι γνωστοί στη μικρή κοινωνία λειτουργοί».\nΣημειώνεται ότι είχαν ξαναγίνει περίπου 500 ανάλογες καταγγελίες το 2000, αλλά ελάχιστες ήταν οι περιπτώσεις καθηγητών που τιμωρήθηκαν, και αυτές με συμβολικές ποινές: Τον περασμένο Ιούνιο το Τριμελές Εφετείο Λάρισας επέβαλε ποινή φυλάκισης 4 μηνών, με τριετή αναστολή, σε καθηγητή από τον Βόλο που συνελήφθη να κάνει ιδιαίτερα σε μαθήτρια, στο σπίτι του, αν και διορισμένος σε Λύκειο της Μαγνησίας. Ο ίδιος υποστήριξε ότι δεν αμειβόταν για το μάθημα, αλλά εξυπηρετούσε παιδί φίλου του. H διοικητική ποινή ήταν στέρηση αποδοχών 3 μηνών.\nΟι πιο κραυγαλέες καταγγελίες\n* Φιλόλογος στη Λακωνία ζήτησε απόσπαση από Εσπερινό Λύκειο σε πιο... μακρινό από τον τόπο διαμονής του Γυμνάσιο, για να εξυπηρετεί τους 30 μαθητές του!\n* Στη Μυτιλήνη, μητέρα μαθητή της B' Λυκείου, όταν απευθύνθηκε σε καθηγητή του σχολείου για να του ζητήσει να παραδίδει ιδιαίτερα μαθήματα στο παιδί της, έλαβε την ακόλουθη απάντηση: «Λυπάμαι αλλά αργήσατε. Ήδη έχω κλείσει γι' αυτή τη χρονιά, με 30 ώρες την εβδομάδα. Αν σας ενδιαφέρει, μπορούμε να κουβεντιάσουμε για την επόμενη χρονιά»!\n* Στο Ηράκλειο, τρία συνεργεία του ΣΔΟΕ πραγματοποίησαν έρευνες παρουσία εισαγγελέα σε σπίτια καθηγητών, όπου βρήκαν δωμάτια διαμορφωμένα με θρανία και πίνακες, έτοιμα να δεχθούν ολόκληρες τάξεις μαθητών.\n* Στην Κέρκυρα, προσερχόμενοι στα ιδιαίτερα μαθήματα οι μαθητές υποχρεούνται να φέρουν μαζί τους και... μουσικά όργανα, ώστε όταν εισβάλλουν οι άντρες του ΣΔΟΕ να δηλώνουν ότι συμμετέχουν σε πολιτιστική εκδήλωση!\n30 - 40 ευρώ την ώρα ανά μαθητή\nTA ΙΔΙΑΙΤΕΡΑ μαθήματα στη χώρα μας έχουν γιγαντωθεί τα τελευταία χρόνια, ενώ εφέτος σύμφωνα με τους φροντιστές το φαινόμενο είναι ακόμα οξύτερο. Το κάθε μάθημα στοιχίζει από 30 έως 40 ευρώ την ώρα ανά μαθητή, ενώ σύμφωνα με φετινή έρευνα του Ινστιτούτου Εργασίας της ΓΣΕΕ, κάθε χρόνο οι ελληνικές οικογένειες ξοδεύουν 405 εκατ. ευρώ για ιδιαίτερα και 162 εκατ. ευρώ για φροντιστήρια -δηλαδή ποσοστό πάνω από το 70% των συνολικών δαπανών για φροντιστηριακή εκπαίδευση, πηγαίνει στα ιδιαίτερα!\nΣύμφωνα με έρευνα των φροντιστών, ένας στους τρεις μαθητές που προσφεύγουν σε εξωσχολική βοήθεια κάνει ιδιαίτερα μαθήματα, φαινόμενο εντονότερο στις μικρότερες πόλεις. Οι περισσότεροι από αυτούς κάνουν ιδιαίτερα με καθηγητές του ίδιου του σχολείου τους...\nΈγραψε ο Σπυρίδων Βλιώρας στις 18:22 0 σχόλια


Ο μεσημεριανός ύπνος βοηθά στην επεξεργασία ασυνείδητων πληροφοριών | Ploumistos.com\n⍆Ο ύπνος είναι απαραίτητος τόσο για τη διαμόρφωση της μνήμης,... όσο και για την εγκαθίδρυση νέων πληροφοριών.\nΗ τεχνολογία σήμερα επιτρέπει πια στους επιστήμονες να εντοπίσουν ποια σημεία του εγκεφάλου εμπλέκονται στη μάθηση και πώς η στέρηση ύπνου αλληλεπιδρά με την νευροπλαστικότητα του εγκεφάλου.\nΗ νευροπλαστικότητα είναι η ικανότητα του εγκεφάλου να ανταποκρίνεται και να προσαρμόζεται στα ερεθίσματα που λαμβάνει από το περιβάλλον. Αυτό που συμβαίνει στον εγκέφαλο όταν κοιμόμαστε αποτελεί επίσης τον πυρήνα πολυάριθμων μελετών.\nΣύμφωνα με πρόσφατη μάλιστα έρευνα, οι επιστήμονες μπόρεσαν να εντοπίσουν συγκεκριμένες αναμνήσεις και να τις ενδυναμώσουν ενώ οι συμμετέχοντες κοιμόντουσαν χρησιμοποιώντας συγκεκριμένα ηχητικά στοιχεία.\nΤώρα, μια νέα ενδιαφέρουσα έρευνα εστιάζει στην επίδραση του μεσημεριανού ύπνου στην ικανότητα του εγκεφάλου να επεξεργαστεί πληροφορίες για τις οποίες δεν έχουμε συνειδητή επίγνωση.\nΕπιπλέον, η έρευνα εξέτασε πώς ο μεσημεριανός ύπνος επιδρά στη συνειδητή συμπεριφορά και στο χρόνο επιλογής/ αντίδρασης – δηλαδή την ταχύτητα κατά την οποία ο εγκέφαλος επεξεργάζεται νέες πληροφορίες.\nPloumistos.com: Ο μεσημεριανός ύπνος βοηθά στην επεξεργασία ασυνείδητων πληροφοριών


Έναρξη Τμημάτων Ακαδημίας 2016-2017 • Champions Camp\nΑρχική Blog Έναρξη Τμημάτων Ακαδημίας 2016-2017\nΟ Αθλητικός Όμιλος Παιανίας προσκαλεί όλους τους “μικρούς” αθλητές της πόλης μας και όχι μόνο, να συμμετάσχουν στα τμήματα υποδομών του συλλόγου που έχει ως στόχο την ανάδειξη των ικανοτήτων των μικρών ποδοσφαιριστών με ευχάριστο και δημιουργικό τρόπο, ώστε τα παιδιά να αθληθούν, να βελτιωθούν και να αντιληφθούν τις τεχνικές ποδοσφαίρου.\nΣκοπός του Συλλόγου είναι να προάγει των πολιτισμό της Πόλης μας μέσα από τον αθλητισμό.\nSuper Stars (γεν. 2011-2012)\nStars (γεν. 2010-2011)\nPro Juniors (γεν. 2008-2009)\nJuniors (γεν. 2006-2007)\nΠαμπαίδων (γεν. 2004-2005)\nΠαίδων (γεν. 2002-2003)\nΝέων (γεν. 1999-2001)\nΗ έναρξη των προπονήσεων για τα τμήματα Παίδων & Νέων έχει οριστεί για τη Δευτέρα 22/8 στις 18:15 & 19:30 αντίστοιχα στο γήπεδο Champions Camp. Το τμήμα των Παμπαίδων θα ξεκινήσει τη Τετάρτη 31/8 στις 18:00 και όλα τα υπόλοιπα τμήματα τη Δευτέρα 5/9 στις 17:00 στο γήπεδο Champions Camp.\nΗ γραμματεία θα λειτουργεί καθημερινά στο γήπεδο από τις 17:00, για να πραγματοποιεί τις εγγραφές καθώς και να παρέχει τις απαραίτητες διευκρινίσεις.\n13/08/2016 / Tags: ακαδημία, ΑΟ Παιανίας